Cara Tanam Sayur Labu Dengan Betul, Tak Lama Dah Boleh Makan!

Mungkin ramai di antara kita masih keliru, bahawa labu merupakan golongan sayur bukannya buah. Ia mengandungi pelbagai khasiat pada tubuh badan manusia seperti meningkatkan sistem imun, mengekalkan kesihatan mata dan pelbagai lagi.
Malah, labu juga enak untuk dimakan. Pelbagai resepi boleh dibuat dengan menggunakan labu seperti masak lemak labu dan yang paling popular adalah pengat labu.

Baca juga: Cara Senang Nak Tanam Kangkung, Tumbuh Subur & Banyak!
CARA TANAM SAYUR LABU DENGAN BETUL

Jadi, kalau anda penggemar labu apa kata anda cuba menanam pula. Lagi mudah nak masak bila teringin, ambil di belakang rumah saja. Mari kita ikuti tips penanaman sayur labu yang dikongsikan oleh Puan Siti Rokiah Che Hat.

Cara tanam labu yang betul. Bagaimanakah cara untuk tanam pokok labu untuk menghasilkan buah yang banyak.
1. PENGENALAN
– Labu antara sayur-sayuran yang tergolong sekali dengan labu adalah tembikai, timun, peria, dan skuasy. Kaedah pengurusan seperti pengurusan serangga perosak, dan kawalan penyakit adalah sama di kalangan sayur-sayuran ini.
2. PENYEDIAAN ANAK BENIH LABU & LANGKAH:

– Biji benih dirawat dengan Benomyl
– Benih direndam selama 24 jam
– Biarkan ia kering
– Benih sedia untuk disemai
3. Jenis Tanah yang Sesuai.

– Labu memerlukan tanah yang agak subur dan saliran yang baik. Hasil maksimum boleh dicapai di tanah bertekstur sederhana dengan kapasiti pegangan air yang tinggi dan saliran air yang baik.
– Labu boleh ditanam di pelbagai tanah, tetapi tanah liat tidak digalakkan. Ini adalah kerana tanah liat mempunyai pengudaraan yang lemah dan saliran air yang terhad, yang boleh memudaratkan pertumbuhan akar dan meningkatkan reput buah.
4. Persediaan tanah.

– Persediaan tanah adalah untuk memastikan labu mempunyai pertumbuhan yang sekata. Tanah perlu digembur beberapa kali iaitu sebelum ditanam.
– Penyediaan tanah memberi masa untuk biji benih untuk bercambah. Benih labu akan ditanam di atas tapak semaian yang mempunyai ketinggian antara 15 hingga 20 cm tinggi.
5. Penyemaian.

– Biji benih boleh disemai terus ataupun melalui pemindahan dari tray semaian. Benih akan ditanam dengan kedalaman antara 2 hingga 4 cm.
– Biji benih akan disemai antara dua hingga tiga biji dalam satu lubang dan akan dinipiskan untuk mendapatkan anak pokok yang seragam dan sihat.
6. Program Pembajaan.

– Nitrogen adalah baja yang paling diperlukan, walaupun fosforus kadang-kadang diperlukan untuk menggalakkan akar benih yang baik.
7. Suhu.

– Buah labu mempunyai hasil yang tinggi apabila cuaca yang panas, tetapi suhu adalah tidak terlalu tinggi, kerana boleh menyebabkan buah terbakar terkena matahari dan isi buah labu akan menjadi lembik.
8. Jarak tanaman.

– Jarak tanaman adalah 1.0 x 1.0 m
– Saiz buah labu boleh diubahsuai dengan jarak tanaman. Jika anda inginkan buah labu yang besar, anda perlukan jarak yang lebih luas.
9. Sungkupan.

– Menggunakan rumput atau poliethylene memberi beberapa kebaikan kepada anda:

Meningkatkan suhu tanah
Mempercepatkan pertumbuhan anak pokok
Ia juga memulihara kelembapan tanah
Mengurangkan beberapa masalah seperti pemadatan tanah, mengelakkan buah mereput di atas tanah, kehilangan baja, dan persaingan sesama anak pokok.
Pengurusan rumpai
Menggunakan polyethylene atau sungkupan sebagai sebahagian daripada strategi kawalan rumpai.

10. Pendebungaan.

Perbezaan bunga jantan dan betina. Bunga jantan kiri, bunga betina kanan.

Ambil bunga jantan dan buang kelopak bunga.

Selepas itu lakukan proses pendebuan bunga jantan dan betina.

Kalau rajin boleh cantumkan(ikat) bunga jantan dan betina.

Selepas beberapa hari pendebuan kelopak bunga akan gugur.
– Anak pokok labu menghasilkan bunga jantan dan bunga betina pada anak pokok yang sama. Ia dipanggil sebagai monoecious.
– Kedua-dua jenis bunga dibuka untuk hanya satu hari dan pada waktu pagi.
– Dua sehingga enam ekor lebah madu cukup untuk mencapai tahap aktiviti pendebungaan yang optimum.
11. Pengurusan Penyakit.

– Penyakit labu utama menyerang adalah seperti:

Damping-off (penyakit benih)
Disebabkan virus (menyebabkan pertumbuhan perlahan dan mengubah pembentukan buah labu)
Angular leaf spot
Downy mildew
Scab
Black rot
Phytophthora blight.

– Untuk mengawal kebanyakan penyakit ini, pemilihan varieti yang tahan penyakit perlu dibuat.
12. Tuai dan Penyimpanan.

– Buah labu boleh dituai apabila kulitnya sudah keras dan tidak boleh ditembusi. Walaupun sudah dituai, buah labu perlu disimpan untuk memanjangkan jangka hayat buah selepas tuai.
– Kulit buah labu yang matang kelihatan kusam dan kering berbanding dengan buah yang tidak matang yang mana akan lebih segar dan terang kulit. Tinggalkan batang panjang (pemegang) pada labu).
– Suhu penyimpanan buah labu adalah tinggi hingga 24-30°C dengan kelembapan relatif 75-80% selama kira-kira 5-10 hari. Ia tidak boleh disimpan di suhu di bawah 10°C.
Akhir kata, diharapkan perkongsian cara tanam labu ini dapat membantu para pembaca untuk menanam labu secara betul. Selamat mencuba!
Sumber: Facebook Siti Rokiah Che Hat via Belajar berkebun dirumah(untuk beginner)


Cara Tanam Sayur Sawi ‘Giant’ Di Rumah, Dalam Masa 3 Minggu Dah Boleh Makan!

Sayur sawi merupakan antara sayur yang menjadi pilihan apabila ingin memasak juadah tambahan. Kalau pergi ke pasar, sayur sawi amat mudah didapati dan harganya tidak mahal. Jadi, untuk anda yang gemarkan sayur sawi sebenarnya boleh tanam dengan sendiri sayur ini rumah dan hasilnya adalah lebih ‘memberangsangkan’. Makan pun lebih fresh!
CARA TANAM SAYUR SAWI, DAH TAK PAYAH BELI DI PASAR
Bila ya kali terakhir sahabat beli sawi? Saya pun dah tak ingat, bila last saya beli sawi di pasar. Tip tak nak beli sawi sangat mudah. Bukan setakat tak habis makan, siap boleh kongsi kongsi dengan keluarga lagi walaupun tanam hanya 10 -15 pokok.

Ini yang saya buat dirumah saya.

1. Setiap 3 minggu, semai dan tanam 10 -15 pokok sawi. Buat 3 pusingan / generasi.

2. Dirumah saya ada 3 generasi sawi giant. Ada yang usia 35 HLT, 3 HLT dan 3 HLS.

3. Klik pada gambar 1-1 untuk lihat detail.
4. Pilih benih yang berkualiti. Eloknya cari jenis yang tak pahit dan tak berbunga macam yang saya tanam. Saya panggil sawi giant sebab beratnya boleh cecah 1 kg/ pokok.

5. Yang bestnya tanam sawi giant ni, bila kita nak guna tak perlu cabut dengan akar. Memadai kita potong 2-3 helai daun yang kita nak masak je.
6. Pengalaman saya, sawi giant ni boleh bertahan 3-4 bulan.
7. Saya tanam dalam petak tanaman. Sahabat nak tanam dalam tayar dan pasu pun boleh. Semuanya hidup subur, saya dah buat.

8. Saya guna tanah campuran sebagai media tanaman. Bagi saya ia mudah nak urus dan jimat air serta baja.
9. Baja saya guna NPK larut air 18.18.18 + mikro. Siram 2 kali seminggu. Ec bermula dari 1.5 hingga 2.5.
10. Kawalan perosak dan penyakit saya guna racun organik buatan sendiri + cuka kayu

So, boleh la sahabat buat macam ni lepas ni ya. InsyaAllah sahabat pun dah tak perlu beli sawi lagi. Yang bestnya makan sawi tanam sendiri ni ialah ia betul betul fresh dan 100% bebas racun kimia. Sila share tips ini dengan kawan kawan yang lain sebab ia mungkin sangat berguna buat mereka. Selamat berkebun sahabat.
Sumber: Azuan Abdullah


Cara Tanam Serai Dengan Mudah Di Rumah, Guna Pasu Pun Boleh!

Cara Tanam Serai Yang Betul Dalam Pasu / Polibeg
Mungkin ramai antara kita berminat nak tanam serai untuk kegunaan sendiri di rumah.

Walaupun nampak mudah, tapi sebenarnya serai ni susah juga nak hidup tau!Perkongsian Che Rokiah Che Hat ini akan menunjukkan dan mengajarkan anda cara yang betul untuk menanam serai di rumah dengan mudah.
Jom tengok caranya!

Cara Tanam Serai Di Rumah Dengan Mudah
Tanaman serai mungkin bukan antara favourite kepada orang ramai atau suri rumah, terutamanya bagi mereka yang tidak mempunyai kawasan yang luas untuk menanam serai.

Tapi tahukah anda, sebenarnya serai juga boleh ditanam di dalam pasu ataupun polibeg dengan kaedah yang betul.
Berikut dikongsikan langkahnya dari awal.
Langkah Penyediaan Tapak Yang Sesuai
Tapak atau kawasan tanaman perlu disediakan sebelum anak benih disemai.
Bagi tanaman serai, tanah yang sesuai digunakan ialah tanah gambut, tanah merah dan tanah berpasir.
Bagi mereka yang tidak mengenali jenis tanah, disarankan untuk menggunakan campuran beberapa jenis tanah agar tanah yang digunakan adalah sesuai iaitu tidak terlalu padat dan tidak terlalu berpasir.
Perkara penting mengenai tanah ialah keupayaan tanah tersebut untuk menyimpan nutrien dan juga merangsang pertumbuhan akar.
Jika tanah terlalu padat, akar akan mempunyai kesukaran untuk bergerak, manakala tanah yang terlalu berpasir sukar untuk memegang nutrien dan pokok akan kekurangan nutrien sekiranya tanah tidak dapat menyimpan kandungan nutrien yang ada.Bagi tanaman serai di dalam pasu dan polibeg, adalah disarankan supaya saiz pasu dan polibeg adalah besar kerana saiz pokok serai yang besar dan mempunyai banyak batang apabila matang.
Penggunakan pasu atau polibeg yang kecil akan menyebabkan akar terbantut dan pokok akan mengalami kekurangan nutrien. Kekurangan nutrien pula menyebabkan pokok tidak subur.
Langkah Penyediaan Anak Benih (Boleh Guna Batang Yang Dibeli Dari Kedai)
Anak benih boleh didapati di kedai ataupun dari pokok serai sedia ada.
Jika dari pokok, ambil bersama akar dan potong bahagian atas dahan. Benih yang mempunyai akar boleh terus ditanam di tanah.Benih yang dibeli dari kedai pula perlu direndam dahulu beberapa hari sehingga ada akar yang keluar.
Ada juga cara di mana serai dipotong sehingga berukuran 1 atau 2 inci dan direndam sehingga akar mula keluar.
Anda boleh mencuba mana-mana cara yang terbaik.

Ini contoh batang serai yang saya nak rendam dalam air.
Bubuh dalam botol macam dalam gambar.

Nampak akarnya mula tumbuh di situ.

Cara Tanam Benih Serai dengan Betul
Perkara yang perlu dititikberatkan juga ialah cara menanam benih serai. Kaedah yang salah akan menyebabkan anak benih mati.
Cara yang boleh digunakan ialah menanam anak benih hanya sedalam 1 inci di mana hanya menanam bahagian yang berdekatan akar sahaja.
Adalah tidak digalakkan untuk menanam keseluruan batang kerana cara ini akan menyebabkan anak benih sukar untuk keluar tunas di benih serai.
Pokok serai boleh ditanam setelah anak benih telah bertunas ataupun melalui benih yang telah mempunyai akar.
Benih serai ditanam sebanyak tiga batang setiap lubang dalam barisan dengan jarak 2 kaki x 3 kaki ataupun setiap 3batang didalam pasu dan polybag.
Jarak ini sesuai bagi memudahkan kerja-kerja menuai.
Anak pokok serai mula membiak setelah 2 minggu ditanam.
Cara Penjagaan / Pembajaan
Pembajaan pokok serai boleh dilakukan beberapa minggu setelah ditanam dengan menabur baja organik.
Setelah itu, boleh dibaja dengan baja NPK Hijau iaitu baja 15:15:15 ataupun baja 16:16:16 pada peringkat umur 1, 2 , 3 dan 4 bulan.
Cara membaja ialah dengan menabur sedikit baja di sekeliling pokok.

Tempoh Matang
Serai matang setelah berumur 7 hingga 8 bulan dengan purata pertumbuhan sebanyak 70-80 batang serai dalam satu rumpun.
Untuk mengutip hasil, serai dipotong menggunakan pisau.
Kemudian serai dibersihkan dengan menggunakan parang atau pisau untuk memotong akar dan daun serai.

Baca juga:
10 Khasiat Serai Untuk Kesihatan. Ada Bezanya Serai Makan & Serai Wangi Tau!
Taklah Susah Sangat Kan?
Penanaman serai tidaklah terlalu merumitkan kerana tidak memerlukan penjagaan yang rapi.
Maka, amat disarankan bagi surirumah untuk menanam serai di kawasan rumah supaya mudah di ambil dan untuk kegunaan dalam masakan dirumah.Selamat mencuba.
(Sumber rujukan : Jabatan Pertanian Perak, Facebook Che Rokiah Che Hat)


Cara Tanam Serai Paling Simple, 3 Hari Dah Keluar Tunas

Pasti ramai dalam kalangan kita yang memilih untuk menaman serai di rumah. Pelbagai cara diguna dan hasil juga berbeza-beza mengikut cara tanaman. Bagi anda yang inginkan pokok serai banyak tunas dan merimbun lebat, apa kata cuba cara yang dikongsi oleh Muhammad Fertigasi Masa Kini. Hanya ditanam di dalam polibeg tetapi dalam masa 3 hari sahaja tunas sudah mula lebat. Wow, jom cuba!
Baca juga: Tips Jaga Pokok Kantan Supaya Berbunga Subur, Wajib Tabur Ni!

CARA TANAM SERAI PALING SIMPLE, 3 HARI DAH KELUAR TUNAS
Ok hari ini saya nak share cara tanam serai bagi bnyak tumbuh tunas-tunas dengan cepat. Biasanya ramai yang tanam terus dengan batang-batangnya kan? Itupun boleh, bukan tak boleh cuma anak-anak tunas agak lambat akan keluar.

Ok Jom kita belajar cara mudah ini. Bahan-bahan yang perlu ada:

Benih Serai (beli di pasar) bagi yang tiada pokok serai.
Pisau.
[email protected]
Media [email protected]

– Langkah pertama ambil benih serai yang kita beli dipasar tu dan kita potong 1 inci dari ruas akar. Kan serai belah bawah ada ruas perasan tak? Start dari situ keatas ukur dalam 1 inci jer agak-agak sahaja dengan jari macam dalam gambar.

– Selepas itu, sediakan cocopeat atau tanah dalam polibag atau pasu dan terus semai letakkan benih serai yang kita potong tadi benamkan separuh dari keratan.

– Kemudian siram bagi lenjun untuk permulaan sahaja hari berikutnya siram seperti biasa pagi petang. Siram hari-hari InsyaAllah.

– Dalam 2 atau 3 hari kita dah nampak sinar keluar tunas dah dan anda akan teruja dan gembira sangat-sangat. Selepas itu terpulang pada anda nak alih dalam pasu besar ataupun biarkan sahaja dalam polibag.

Cara ini akan percepatkan lagi proses pertumbuhan tunas serai yang banyak dan bila besar serai anda akan merimbun sebab bnyak tunas.

Perlu dingat serai jika tanam dalam pasu atau polibag anda kena selalu ambil serai tu kalau tak dia kurang membesar dan merimbun. Semoga bermanfaat semua.
Sumber: Facebook Muhammad Fertigasi Masa Kini


Cara Tanam Tauge Sendiri Di Rumah. Senang Je, Hari Ke-3 Dah Jadi

Mungkin ramai dah tahu cara tanam tauge memang mudah dari kacang hijau.
Tapi mungkin tak ramai yang tahu cara nak dapatkan hasil tauge yang gemuk dan elok.

Tak susah pun sebenarnya.
Yang penting, boleh dapat hasil yang segar dan bersih. Berikut adalah cara tanam tauge mudah yang dikongsikan oleh Puan Junainah Sahrudin.

Rupanya Senang Betul Buat Tauge Sendiri Di Rumah. Hari Ke-3 Dah Boleh Tuai
Bahan-bahan

Kacang hijau
Bekas penapis
Tuala
Tong Simpanan

Foto Kredit: steemit.com

Cara-cara
1. Rendam Hingga Kembang
Pertama sekali, rendamkan kacang hijau di dalam air sampai kembang.
Saya mula rendam pada pukul 10 pagi dan awal malam saya dah boleh sediakan bekas.
Foto Kredit: recipeyoum.co.au
2. Sediakan Bekas Tanaman
Seterusnya, gunakan penapis dan letak tuala basah di atasnya. Potongkan tuala ikut saiz bekas.
Kemudian taburkan kacang.
3. Ulang Untuk Lapisan Kedua
Ulang langkah nombor 2 di atas. Tutup lapisan kedua pula dengan tuala basah.
Maksudnya sekarang dah ada 2 lapisan kacang hijau yang tertindan antara satu sama lain dan tertutup dengan tuala basah ya.
4. Simpan Di Tempat Gelap
Seterusnya, masukkan penapis ke dalam tong. Tong hitam lebih baik sebab seeloknya jangan bagi kena cahaya.
Kemudian simpankan di tempat gelap. Kalau pucuknya dah jadi warna hijau, takut rasanya jadi pahit pula.
5. Siram Setiap 6 Jam
Kena siram selalu ya. Setiap 6 ke 7 jam, siram sekali. Maknanya dalam 24 jam, 4 kali siram dengan air supaya tauge sihat dan gemuk-gemuk.
Setiap hari buangkan air yang bertakung. Kalau dah banyak pun dah boleh buang, tak perlu tunggu sehari.
6. Tuai Hasil Pada Hari Ke-3
Hari ketiga dah boleh tuai. Bolehlah dibasuh, dibuang akar, disimpan atau dimasak seperti biasa.

Wah, Senangnya! Tak Payah Beli Lagi
Nampak gayanya lepas ini tak perlu beli lagi, boleh buat stok untuk dimakan sendiri di rumah. Memang senang betul rupanya, bukan?
Bagi yang berniaga soto, tauhu sumbat dan sebagainya, mesti untung sebab tak perlu lagi beli tauge. Sumber pun lebih diyakini. Jadi, rugilah kalau tak cuba sebab langkahnya begitu ringkas. Jimat pula dan tak perlu pakai banyak bahan.
Semoga perkongsian ini bermanfaat dan dapat memudahkan anda. Selamat mencuba.

*Cara tanam tauge oleh Puan Junainah Sahrudin ini disunting dan diterbitkan semula dengan kebenarannya. Follow FB beliau di SINI untuk lebih banyak perkongsian menarik!


Cara Tanam Terung Sampai Berbuah Lebat Selebatnya, Setiap Hari Boleh Petik Makan!

Terung merupakan salah satu jenis sayur berbuah yang sangat sedap dimakan apabila dimasak tidak mengira jenis menu. Bahkan, hanya dijadikan ulam kosong, dicicah bersama sambal belacan dan nasi putih panas sudah cukup untuk membangkitkan selera sesiapa sahaja. Namun, mungkin ramai dalam kalangan kita yang tak terfikir untuk tanam sayur ini di rumah kerana tidak tahu cara tanam terung yang betul bukan?
Oleh itu, ada perkongsian di laman Facebook ‘Berkebun di Rumah’ yang menyenaraikan 14 cara penanaman pokok terung di rumah supaya tumbuh dengan lebat sampai tak habis makan! Mana tahu boleh buat jualan dan sedekah dekat jiran kan?

Baca juga: Alamak! Duit ‘Melayang’ Kalau Cermin Kereta Pecah, Relaks Dulu Buat 8 Langkah Ini
Cara Tanam Terung Supaya Buah Lebat Sampai Tak Habis Makan!

Pokok terung ni saya tanam suka-suka tepi rumah. Jenis antabogal. Tanam dua pokok je, buahnya memang tak habis makan.
Okey. Ni cara-cara saya tanam dan jaga dua pokok terung ni.

1. Tanam dalam petak tanaman. Guna tanah campuran sebagai media tanaman. Jarak antara pokok 3 kaki.
2. Tanam anak benih masa umur 35 hari lepas semai.
3. Lepas tanam terus sembur dengan kawalan organic buatan sendiri. Semburan juga dibuat pada hari kedua dan ketiga lepas tanam. Sembur pada awal pagi.
4.Siram dengan air kosong pada hari pertama dan kedua lepas tanam. Siram pada waktu pagi dan petang. 1 liter setiap kali siram.
5.Siram dengan baja subur pada hari ketiga lepas tanam. Kadar pencairan adalah 10 ml larutan stok baja subur untuk 1 liter air. Siram 1 liter satu pokok pada waktu pagi. Sebelah petang siram dengan air kosong sebanyak 1 liter 1 pokok.
6. Siram dengan air kosong pada hari yang kita tak siram dengan air baja. 1 liter pagi dan 1 liter petang.
7. Siram dengan air baja subur dua kali seminggu sehingga pokok ini berumur 14 hari lepas tanam. (HLT). Saya siram pada umur 3 HLT, 7 HLT, 10 HLT dan 14 HLT. Kadar pencairan adalah 10 ml larutan baja subur untuk 1 liter air. Siram pada waktu pagi, 1 liter 1 pokok. Petang siram dengan air kosong 1 liter 1 pokok.
8. Bila pokok 17 HLT, 20 HLT, 24 HLT, 27 HLT dan 30 HLT, guna pencairan 15 ml larutan stok baja subur untuk 1 liter air. Siram pada waktu pagi, 1 liter satu pokok. Petang siram dengan air kosong, 1 liter 1 pokok.
9.Sembur dengan kawalan organic buatan sendiri pada setiap hari kita siram air baja. Sembur awal pagi. Sembur pada pucuk dan daun muda hingga basah lencun.

10.Pastikan tiada rumput di kawasan pokok kita sebab rumput ni rumah bagi serangga perosak. Bila tiada rumput, risiko serangan perosak pun kurang dan nak kawal pun mudah.
11. Boleh start siram dengan air baja buah bila pokok dah 34 hari lepas tanam. Kadar pencairan adalah 15 ml untuk 1 liter air. Siram pada waktu pagi, 1 liter 1 pokok. Petang siram dengan air kosong, 1 liter 1 pokok.
12.Ulang langkah diatas dua kali seminggu hingga pokok umur 60 hari lepas tanam.
13.Bila pokok dah start berbuah dan boleh kutip hasil, buang daun yang tak berfungsi setiap minggu.
14. Bila pokok umur 64 hari lepas tanam, saya siram dengan baja buah antara 1.5 – 2 liter sepokok. Siram pada waktu pagi dan kadar pencairannya juga adalah sama. Petang siram dengan air kosong, juga antara 1.5 – 2 liter setiap pokok.
Patutlah masa ambil benih hari tu, kawan kata terung jenis ni boleh capai 15 kg sepokok. Masa tu was-was lagi. Betul ke ni? Ke sembang je lebih!
Bila dah tanam sendiri ni, rasanya cakap member tu boleh percaya la sebab dah lebih 30 biji saya petik terung ni dari 2 pokok yang saya tanam. Buah kat pokok sekarang ada lebih kurang 20 biji lagi.
Memang kami tak habis makan walaupun tanam 2 pokok. Siap pokok terung ni dapat berbakti lagi untuk 6 buah rumah saudara kami. Alhamdulillah.
*Selamat mencuba!
Sumber: Berkebun Di Rumah


Dalam Sebulan Dah Dapat Hasil, Ini Cara Tanam Timun Jepun Paling Simple!

Pokok timun jepun merupakan sayuran paling mudah ditanam kerana dalam masa sebulan sahaja sudah dapat melihat hasilnya. Walau bagaimanapun, cara tanam timun jepun perlulah menggunakan teknik yang betul dan baja bersesuaian seperti perkongsian pengguna Facebook. Jom kita baca!
Baca juga: Patutlah Pokok Mati Walaupun Dah Siram, Salah Waktu Rupanya!

CARA TANAM TIMUN JEPUN, SEBULAN DAH DAPAT HASIL
– Saya menggunakan tanah hitam sawit. Polybag 24×24 3 pokok satu polybag. Seeloknya 2 pokok dah cukup sebab daun terlalu rimbun. Time ni boleh letak baja organik, tahi ayam atau baja kopi.

– Teruskan pakai baja organik atau boleh pakai baja kimia 151515 dan 161616. Letak sedikit sahaja jangan banyak sangat. Nanti daur akan terbakar kalau lebih. Hanya pkai seminggu sekali sahaja.

– Bila pokok dah naik, boleh lilit ke atas.

– Bila pokok dah mula keluar bunga terus pakai baja buah. Seeloknya seminggu sebelum tu dah tukar pakai baja buah. Baja buah 121217 atau 131321. Brand apa pun tak apa.

– Teruskan pakai baja buah sehingga buah boleh dipetik.

Mudah sahaja kan? Memang puas hati bila dapat makan hasil tanaman sendiri.
Selamat mencuba!
Baca juga: Cara Tanam Pokok Kunyit Paling Mudah, Hasilnya Memang Puas Hati!
Sumber: Facebook MN Ariff


Cara Tanam Ubi Keledek Jepun, Dalam Tempoh 2 Minggu Dah Naik Tunas!

Tumbuhan ubi keledek memiliki pelbagai jenis warna isinya seperti jingga, kuning, kemerahan, ungu atau perang. Kebiasaannya, isi berwarna kemerahan atau kejinggaan mempunyai rasa lebih manis berbanding jenis yang berwarna keputihan atau kekuningan.
Sekiranya, anda menggemari ubi keledek sebagai snek petang maka, alangkah moleknya jika anda tanamnya sendiri di rumah. Ia tidak memerlukan sebidang tanah pun. Hanya perlu ikut tips yang dikongsikan oleh saudara Cikwan Redzuan Jelani di bawah.

Baca juga: DIY Semburan Kawalan Serangga Pokok Cili, Guna 2 Bahan Ini Halang Bena Putih!
HANYA DALAM TEMPOH 2 MINGGU TUNASNYA DAH KELUAR…

Keledek Jepun. Jenis keledek yang paling mahal dekat e.save. Rebus makan macam itu je sedap betul!

Yang ini baru sebulan. Cabut sebab tak nak buah dia besar sangat. Nak saiz comel comel begini saja. Rebus makan malam-malam time hujan, asyikkk!

CARA TANAM UBI KELEDEK JEPUN
BAHAN-BAHAN:

Keledek Jepun
Bekas kedap udara
Polibeg
Cocopeat
Tanah hitam
Baja organik

CARA PENANAMAN:

1. Beli Keledek Jepun (di kedai eco ada jual).
2. Selepas itu, ambil buah yang saiznya agak kecil dan basahkan sedikit!
3. Simpan dalam bekas yang kedap udara dan diletakkan di tempat yang redup. Wak biasa letak tepi sinki je, senang nampak! Takut terlupa saja nanti.

4. Selepas 2 minggu, dah boleh intai. Kalau dah keluar tunas, boleh dah dipindahkan ke dalam polibeg.
5. Keledek ini medium tanah kena peroi. Tanah tidak boleh padat. Kalau padat nanti tiada buah.

6. Kalau nak tanam dalam pasu media dia kena 2:1, di mana 2 bahagian cocopeat campur dengan 1 bahagian tanah hitam.
7. Baja organik terbaik! Tempoh tuaian hasil 2 bulan.
Sumber: Facebook Cikwan Redzuan Jelani via Berkebun D Rumah


7 Tips Semai Ubi Keledek Dalam Pasu, Hasil Semua Gemuk-Gemuk & Manis!

“Sedapnya ubi keledek, kena tanam sendiri ni…”
Terdapat dua warna ubi keledek iaitu oren dan juga ungu. Kedua-dua ubi ini sedap dimasak dan dijadikan kuih seperti cek mek, keria dan sebagainya.

Agak mudah untuk mendapatkan ubi keledek di luar tetapi harganya sedikit mahal. Justeru, tak salah untuk anda cuba tanam ubi keledek sendiri di rumah kerana hasilnya memang manis dan padat. Mudah sahaja sebenarnya dan boleh ikuti 7 tips yang dikongsi oleh Azuan Abdullah ini.
Baca juga: Petua Lebatkan Tanaman Buah Mangga Di Rumah, Kena Letak Bahan Rahsia Ini Rupanya

7 TIPS SEMAI UBI KELEDEK DALAM PASU, HASIL SEMUA GEMUK-GEMUK & MANIS

Tengah bulan 10 yang lepas, saya ada beli 3 kg ubi keledek daripada kawan. Saya tak pasti ia jenis apa. Yang pasti, isinya warna oren. Sangat sedap bila direbus.
Masalahnya, untuk hasilkan ubi, keledek mesti ditanam daripada keratan pucuk atau batang. Jika tanam daripada ubi, pokok memang cantik tetapi tiada ubinya.
So, saya pun ambil la 2 ketul keledek tu untuk cuba semai guna kaedah keratan ubi. Alhamdulillah, ianya menjadi dengan baik sekali. Selepas 35 hari, saya dapat ambil pucuknya untuk ditanam dalam tong.

– Potong ubi tersebut kepada beberapa bahagian. Saiz yang saya potong lebih kurang 3-5 cm.

– Masukkan tanah campuran ke dalam pasu hingga hampir penuh. Tanah campuran ni saya buat sendiri. Nisbahnya adalah 2 bahagian tanah + 1 bahagian cocopeat + 1 bahagian kompos.

– Benamkan keratan ubi tadi kedalam tanah campuran tersebut.

– Tabur tanah campuran diatas keratan ubi yang kita benamkan tadi. Memadai 90-95% keratan ubi tadi tertimbus.

– Siram air secukupnya. Letak pasu tersebut dikawasan yang kena cahaya. Proses siraman dibuat 2-3 kali seminggu bergantung kepada kelembapan media.

– Keratan ubi tersebut akan mula bertunas selepas 10-15 hari ia disemai. Siram macam biasa. Tak perlu membaja pun. Biasanya pucuk boleh mencapai panjang 10-12 inci selepas 30-35 hari lepas semai.

– Potong pucuk tersebut @ 10-12 inch dan tanam ditempat yang sesuai. InsyaAllah lepas 3 bulan dah boleh dapat hasilnya.

Selamat bercucuk tanam. Mesti ubi keledek besar dan manis.
Sumber: Facebook Azuan Abdullah


Cara Tanam Ubi Kentang Guna Polibeg, Paling Simple!

Untuk anda yang gemar bercucuk tanam di rumah, apa kata cuba tanam sendiri kentang di rumah seperti yang dilakukan oleh Mahadzir Hashim. Sudah tentunya lebih jimat dan berkualiti berbanding beli di kedai runcit kerana harga semakin meningkat dan mahal.
Nak tahu macam mana? Di bawah merupakan cara lengkap menanam ubi kentang menggunakan polibeg. Memang mudah dan yang penting menjadi.

Baca juga: Guna Bawang Putih Boleh Elak Tanaman Diserang Serangga, Memang Berkesan!
CARA TANAM KENTANG GUNA POLIBEG, PALING SIMPLE

Bahan keperluan untuk menanam kentang:

1. Ubi kentang
2. Tanah sebagai media penanaman batas atau polybag
3. Baja NPK
4. Sungkupan (bahan tambahan jika ada ie. cocopeat)
Langkah-langkah menanam kentang:
1. Cambahkan ubi
Kumpulkan ubi kentang yang sudah mempunyai beberapa tunas pada setiap biji. Susun ubi kentang secara menegak di dalam bekas atau kotak. Letakkan di dalam bilik yang gelap selama 2 minggu. Pada peringkat ini, ubi kentang tidak perlu disiram. Selepas 2 minggu, pucuk akan mula keluar dari tunas pada ubi kentang.

2. Sediakan batas
Ukuran batas yang terbaik ialah dengan kedalaman 6 – 8 inci dan jarak antara batas 2-3 kaki. Bagi penanaman dalam polybag paling sesuai ialah 24 x 24 inci.
3. Tanam ubi
Bagi penanaman di atas batas, aturkan ubi kentang dengan jarak 1 – 2 kaki antara setiap ubi. Bagi penanaman di dalam polybag pula, isi tanah di dalam polybag sebanyak separuh daripada ketinggian polybag tersebut. Tanam satu ubi atau satu potongan tunas sahaja di dalam setiap polybag. Kemudian, kambus ubi dengan ketinggian tanah kira-kira 4 inci
4. Jaga dan pembajaan

Penyiraman dan pengairan amat penting bagi tanaman kentang. Pastikan tanaman kentang mendapat kadar air secukupnya dengan tanah sentiasa lembap tetapi tidak menakung air.
Kedua-dua jenis pembajaan organik dan kimia sesuai diberikan kepada tanaman kentang. Baja organik boleh dicampurkan dalam tanah sebelum penanaman dilakukan.
Kadar pembajaan kimia pula ialah NPK Biru dengan kadar 0.5 kg per 100 kaki persegi. Pembajaan perlu dimulakan 2 minggu selepas menanam dan diulangi setiap 4 minggu kemudiannya. Hentikan pembajaan 2 minggu sebelum menuai.

5. Tambah tanah
Bagi tanaman kentang, penambahan tanah adalah perlu berlainan dengan tanaman makanan lain lebih-lebih lagi bagi pokok kentang yang ditanam di dalam polybag. Tanah perlu ditambah 3 – 4 inci lebih tinggi dari permukaan tanah sedia ada. Tujuannya ialah untuk membanyakkan penghasilan kentang oleh pokok kentang.
6. Tuai
Pokok kentang mengambil masa 70 – 120 hari untuk matang dan menghasilkan ubi. Tuaian boleh dilakukan apabila daun pada pangkal tanaman mula menguning.
Selamat mencuba.
Sumber: Facebook Mahadzir Hashim


Cara Tanam Ulam Raja, Daun Rimbun & Sentiasa Ada Pucuk Muda

Semenjak ramai dalam kalangan kita yang Work From Home, mesti ada beberapa aktiviti baharu yang anda ceburi bukan? Salah satunya adalah aktiviti bercucuk tanam yang boleh juga tenangkan minda. Jadi, buat anda yang baru pertama kali nak cuba bercucuk tanam, apa kata anda cuba tanam ulam raja. Ini cara tanam ulam raja yang anda boleh gunakan supaya daun pun rimbun. Boleh makan dengan nasi dan sambal belacan!
Baca juga: Cara Tanam Ros Jepun Supaya Rimbun & Lebat Bunga

Cara tanam ulam raja di rumah

1.Rendam biji benih dalam air suam (40 darjah celcius selama 2-12 jam)

2.Semai benih dalam kedudukan mendatar dalam lubang sedalam 1 cm.Gunakan tanah atas (topsoil) atau tanah khas untuk semaian.

3.Sembur air menggunakan botol penyembur atau spray supaya tanah kekal lembap.

4.Benih akan bercambah selepas 5 hari. Alih ke dalam pasu atau atas tanah apabila pokok ada 4 helai daun. Siram sekurang-kurangnya sekali sehari.
5.Tips untuk dapatkan pokok bercabang, kerat tunas utama apabila pokok sudah mencecah 15 cm (6 inci). Untuk kekalkan daun besar, cubit buang bunga yang tumbuh.

Tips ulam raja rimbun, sentiasa ada pucuk muda

-Ulam raja elok dituai selalu supaya sentiasa ada pucuk muda.
-Bila pokok dah tumbuh tinggi dalam satu kaki, kerat tunas utama. Pokok akan jadi rimbun.
-Sentiasa tua supaya bunga tak tembuh. Kalau keluar bunga, daun yang dihasilkan kecil.
Selamat mencuba!
Sumber: tanamsendiri.com


Kenapa Anak Suka Berbohong? Ini Formula Pakar Menanganinya

“Kenapalah anak suka berbohong? Padahal, budak-budak kan hatinya suci dan bersih. Jadi, apa yang membuatkan mereka menipu?”
Tahukah anda, sebenarnya Kang Lee, seorang peyelidik dan pengarah Pusat Kajian Perkembangan Kanak-kanak di Institut Pendidikan Ontario. Beliau telah mengkaji perlakuan kanak-kanak selama 20 tahun berkata: “Jika anda mendapati anak anda menipu buat pertama kali, anda patut meraikannya – bukan memarahinya!”

Anak Berbohong Menunjukkan Mindanya Berkembang
Ini kerana, ia menunjukkan kemajuan dalam perkembangan otak mereka. Sama keadaannya macam anak dah pandai berjalan atau pandai bercakap, ‘pandai menipu’ sebenarnya adalah salah satu ‘milestone’ juga tau!

Jadi, tingkat keupayaan otak anak-anak untuk menipu adalah lebih tinggi kerana mereka perlu mengambil kira faktor konsistensi, perasaan orang lain, dan mengawal perasaan diri sendiri.

Berbohong adalah sesuatu yang normal dalam diri kanak-kanak. Dipercayai lebih 80% kanak-kanak pandai menipu apabila mencecah umur 4 tahun. Ada yang selesa melakukannya tabiat, dan ada yang hanya menipu apabila dalam keadaan stres atau ingin menyelamatkan diri.
Walaupun anak suka berbohong ini dikira lebih ‘advanced’, namun kita sebagai ibu bapa tidak boleh membiarkan perangai ini berterusan.

Formula Hentikan Sikap Anak Suka Berbohong
Maka, mari lihat apa formula pakar untuk mengubah perangai anak suka berbohong.
1. “Ignore The Lie, Not The Child”
Pernahkah anda mendengar ayat di atas? Ini adalah formula yang dikongsikan oleh Bryan Post, pakar terapi kanak-kanak dalam tajuk syarahannya “Why Kids Lie And How To End It NOW!”
Beliau menggesa ibu bapa supaya tidak cepat melenting walaupun terang-terangan mereka mengetahui bahawa anak mereka menipu. Sebaliknya, bertenang dan abaikan penipuan tersebut terlebih dahulu.
Foto Kredit: popsugar.com
2. Bercakap Dengan Anak Selepas  2-3 Jam
Selepas sekitar 2-3 jam daripada penipuannya tadi, cuba lalu di depan mereka dan katakan dengan lembut:
“Sayang, kamu tak apa-apa? Jangan risau, semuanya akan baik-baik saja.”
“Ibu mahu Abang tahu yang Abang boleh percayakan Ibu dan beritahu apa saja.”
Mengikut Bryan Post, ada kanak-kanak yang akan terus mengaku atau menangis apabila mereka dilayan sebegini kerana perasaan bersalah yang membuak-buak.

Foto Kredit: eumom.ie
3. Tidak Menghukum Mereka Apabila Bercakap Benar
Bayangkanlah, kalau kali pertama mengaku bersalah terus dihukum, apakah perasaan mereka? Apakah yang mereka pelajari?
Anak-anak akan jadi takut dan tidak percaya pada ibu bapa sendiri. Malah, mereka akan cuba mengelak untuk memberitahu kita apa-apa perkara pada masa akan datang.
Yalah, kalau mengaku salah, tak mengaku pun salah. Baik tak payah beritahu apa-apa kan?
4. Jangan Mengungkit, Sedia Memaafkan
Secara tidak sedar, perlakuan kita akan memberi impak kepada penipuan mereka yang seterusnya.
Jika kita sentiasa mengungkit, ia seolah-olah kita tidak memaafkan dan bersangka buruk terhadap mereka.
Jadi, lepaskan perasaan negatif dan cuba dapatkan kepercayaan daripada si anak.
Foto Kredit: quotesgram.com
5. Mendoakan Anak
Sebagai ibu bapa, janganlah kita berputus asa dalam mendoakan yang terbaik untuk anak-anak.
Amalkan doa pelembut hati, dan carilah masa yang sesuai untuk menasihati mereka dengan baik, terutamanya selepas waktu solat atau selepas mandi.
Ini antara doa yang boleh diamalkan:

Foto Kredit: livestrong.com
Belajar Percayakan Anak, Bina Hubungan Sejak Kecil
Anak-anak kecil adalah suci dan tidak berdosa. Mereka sebenarnya tidak mempunyai agenda tertentu seperti orang dewasa.
Jadi, mungkin pada awalnya anak-anak merasa keliru atau ingin menjaga perasaan kita. Jadi, kita sebagai ibu bapa perlulah cuba untuk membina hubungan yang kukuh supaya dapat menjadi tempat anak-anak meluahkan perasaan tanpa perlu berselindung dan menipu.


Cara Tanggal Roadtax Kereta Dengan Mudah, Tak Ada Kesan Gam Sikit Pun!

CARA TANGGAL ROADTAX KERETA TANPA MENINGGALKAN KESAN GAM
Setiap tahun bila nak tukar road tax kereta, memang stres bila sticker tu melekat-lekat dekat cermin kereta kan?

Maklumlah, bila asyik hujan, panas, hujan, memanglah sticker tu akan mengecut dan mengembang sampai dia jadi susah tanggal dari cermin kereta.
Jadi di sini kami kongsikan cara tanggal roadtax kereta dengan lebih mudah yang anda boleh cuba nanti.

Cara Tanggal Roadtax Kereta Dengan Mudah Tanpa Kesan Sticker
1. Rendam kain dengan air panas.

2. Letakkan kain tadi di bahagian luar cermin kereta, iaitu betul-betul di atas roadtax yang hendak ditanggalkan.

3. Biarkan 5-10 minit sehingga gam berkenaan cair.

4. Selepas 5-10 minit. tanggalkan roadtax berkenaan perlahan-lahan.

5. Dan hasilnya, tiada sedikitpun bekas gam yang ditinggalkan.
Mudah kan?
Jadi lepas ni bolehlah kita cuba cara ni supaya taklah pening kepala nak kikis semua gam-gam yang asyik terlekat masa buka roadtax tu.
Tak perlu dah nak spray apa-apa, cuma guna air panas!
Selamat mencuba dan jom kongsikan dengan kawan-kawan jika anda rasa ianya bermanfaat.
Baca juga: Cara Ukur Kasut Budak Dengan Tepat & Rujukan Carta Saiz. Barulah Tak Silap Beli Online
*Sumber: Debu Putih


Tak Payah Cari Debu, Ini Cara Betul Tayamum Dalam Pesawat Dengan Mudah!

Ramai dalam kalangan kita yang sering tertanya-tanya bagaimana caranya untuk kita berwuduk di atas pesawat. Tandas ada, air pun ada tetapi ada yang menyarankan untuk anda bertayamum sahaja di dalam pesawat untuk solat. Tetapi, bagaimana cara tayamum dalam pesawat ini? Nak cari mana debu?
Jadi, menurut perkongsian di laman Instagram ini, menunjukkan cara yang betul untuk anda bertayamum di dalam pesawat tanpa menggunakan debu. Mudah sahaja caranya..

Baca juga: Cara Mohon Skim Perubatan MADANI, Bantu Golongan B40 Kurangkan Kos Rawatan Kesihatan
CARA TAYAMUM DALAM PESAWAT, TIADA DEBU PUN BOLEH

Dalam pesawat ada air, jadi boleh ke kita tayamum? Dalam buku Syarah Fathal Qarib Diskursus Ubudiyah Jilid Satu terbitan Mahad Al-Jamiah Al-Aly UIN Maulana Malik Ibrahim Malang, sebab seseorang diperbolehkan melakukan tayamum di antaranya adalah:

1. Tidak ada air, baik secara faktual maupun secara hukum (syar’i)
2. Jauhnya air dari orang yang bertayamum
3. Uzur menggunakan air, baik secara faktual maupun secara hukum
4. Cuaca yang sangat dingin
Cara untuk tayamum dalam pesawat

1.Membaca niat tayamum
Nawaitut tayammuma lisstibaahatish shalaati fardlol lillaahi ta’aalaa.
Ertinya: Aku berniat tayamum agar diperbolehkan solat kerana Allah ta’ala.
2.Menepuk kedua belah tapak tangan secara perlahan ke sandaran kerusi pesawat di hadapan. Ke dinding pesawat pun boleh.
3.Sapukan kedua tapak tangan ke wajah secara merata dari hujung rambut, dahi dan dilanjutkan dari daun telinga kanan sampai daun telinga kiri.
4.Menepukkan lagi kedua telapak tangan seperti gerakan yang pertama.
5.Terakhir, sapulah tangan kanan hingga siku menggunakan tapak tangan kiri secara merata. Setelah itu sapu tangan kiri sehingga ke siku dengan telapak tangan kanan.
Jadi, walaupun di atas pesawat ada air, tetapi jumlahnya terbatas dan banyak keperluan lain yang akan digunakan dengan air tersebut. Jadi alternatifnya selain menjaga wudhu (berwudhu sebelum naik pesawat) kita juga diperbolehkan menggunakan cara Tayamum.

View this post on Instagram

A post shared by Linc Traveller (@linctraveller)

Semoga bermanfaat!
Sumber: Instagram @linctraveller


Cara Tepat Buang Kit Ujian Kendiri Covid-19, Jangan Buang Merata-Rata!

Sebelum ini, sebanyak 11 kit ujian kendiri Covid-19 telah diluluskan oleh Kementerian Kesihatan Malaysia (KKM) untuk diimport dan dijual di negara kita. Kit ujian kendiri ini dapat mengesan virus Covid-19 menggunakan pengesanan RTK-Antigen dan jika keputusan ditunjukkan positif, individu tersebut diminta untuk membuat RT-PCR di klinik ataupun hospital berhampiran.
Baca juga: Kit Ujian Kendiri Covid19: Harga, Cara Penggunaan & Jenama Yang Diluluskan KKM

BUANG KIT UJIAN KENDIRI COVID-19 DENGAN ELOK
Menurut laporan BH Online, pelupusan kit ujian kendiri Covid-19 haruslah dilakukan secara berhemah dan betul. Pembuangan secara merata-rata bimbang akan meningkatkam risiko jangkitan wabak tersebut.
Bukan pekerja yang menjalankan kerja perkhidmatan sisa pepejal sahaja berisiko malah juga orang ramai akan turut berisiko jika tidak dibuang dengan betul.

Menurut syarikat konsesi sisa pepejal dan pembersihan awam, antara cara yang betul adalah dengan menyembut cecair nyah kuman ke alat peralatan yang sudah digunakan itu.
“Orang ramai diminta melupaskan kit ujian kendiri itu secara selamat dan teratur bagi mengelakkan risiko penularan jangkitan Covid-19 dengan menyembur cecair nyah kuman ke peralatan yang sudah digunakan itu. Seterusnya, buang bungkusan dan dibuang ke dalam tong sampah beroda,” jelasnya.
Selain itu, para pekerja setiap syarikat konsesi akan sentiasa memakai kelengkapan perlindungan diri (PPE) ketika bertugas dan sentiasa membersihkan diri.
Sumber: BH Online


Cara Terkini Guna Touch ‘n Go

Bersempena dengan pelancaran  “Jam Tangan Pengembara Masa” atau  “TimeTraveller Watch” pertama di Malaysia yang dilengkapi dengan fungsi Touch ‘n Go untuk tujuan reload segera dan pembayaran, 11street (www.11street.my) mengumumkan kolaborasi terkini dengan DCR Marketing, penyedia berkualiti bagi menghasilkan aksesori fesyen inovatif ini di pusat beli-belah elektronik terbaik Malaysia.

Dengan membawa “Jam Tangan Pengembara Masa” di atas talian, Ketua Pegawai Ekseklutif 11street, Hoseok Kim berkata, “Kemudahan memainkan peranan penting pada masa sekarang dan orang ramai menitikberatkan pengalaman yang mudah di dalam pembelian atas talian. Dengan menyediakan pelanggan pilihan bagi membeli “Jam Tangan Pengembara Masa” di 11street, mereka dapat membeli jam tangan 2-dalam-1 ini dengan mudah. Ini berpadanan dengan nilai-nilai teras 11street – iaitu membantu pengguna mencari apa yang mereka suka, dengan cepat dan berpatutan.”
Menawarkan fungsi pelbagai, “Jam Tangan Pengembara Masa” membenarkan pengguna membeli-belah, berjalan, makan dan tempat tinggal hanya dengan satu sentuhan dengan fesyen yang dipakai. Dengan “kad jam” beserta fungsi Touch ‘n Go, pengguna boleh melawat lebih daripada 2,000 kedai peniaga Touch ‘n Go[1] di Malaysia.

“Setelah sekian lama, Touch ‘n Go telah berkembang dari segi kegunaan dengan berkolaborasi dengan kebanyakan peniaga runcit besar, seperti Watsons, Tesco, Mydin, Baskin Robbins dan banyak lagi….membenarkan perkhidmatan bayaran tanpa tunai. Dan kini, dengan “Jam Tangan Pengembara Masa”, ia merupakan satu lagi platform bagi pengguna membawa kad  Touch ‘n Go keluar dari kereta dan membeli-belah dengan lebih mudah dan bergaya,” kata Syahrunizam Samsudin, Ketua Pegawai Eksekutif Touch ‘n Go Sdn Bhd.
Dengan memperkenalkan teknologi yang dipakai terkini ke pasaran Malaysia, Rosalie Lin, Pengurus Pemasaran DCR Marketing berkongsi, “Di DCR, kami tidak henti-henti mencari ciptaan yang lebih baik bagi memenuhi kehendak pasaran. Berpegang dengan konsep yang sama, 11street, Touch ‘n Go dan DCR Marketing komited untuk menyediakan rakyat Malaysia produk dan perkhidmatan bagi memastikan tahap kepuasan pelanggan yang tinggi,”

“Jam Tangan Pengembara Masa” kini dijual dengan harga RM222 termasuk GST 6% dan penghantaran percuma di dalam Malaysia bagi 100 pembelian pertama di 11street. Harga runcit adalah RM239 (tidak termasuk GST 6%) dan boleh didapati di Touch ‘n Go Hubs The Sphere, Bangsar South dan KL Sentral. “Jam Tangan Pengembara Masa” ini boleh didapati dalam 2 warna – Hitam dan Putih dan lebih banyak warna akan datang.

Bagi lebih menggembirakan pencinta teknologi fesyen, satu pertandingan Kongsi & Menang akan dijalankan di Facebook and LINE 11street dari 3 hingga 12 Jun 2016. 6 pemenang dengan kapsyen yang paling kreatif dan paling banyak likes bagi setiap platform akan dihadiahkan dengan jam tangan ini. Bagi mereka yang berminat, sila layari FB Page 11street: https://www.facebook.com/11street.my atau Instagram: https://www.instagram.com/11streetmy.
[1] http://www.nst.com.my/news/2016/02/128524/one-simple-touch-greater-convenience
[box type=”info” align=”” class=”” width=””]About 11street (www.11street.my)
11street is a trustworthy and convenient online marketplace that offers a great variety of products at competitive prices. It strives to revolutionise today’s consumers’ online shopping experience by making it more personalised and engaging. 11street has a diverse selection of product categories which are tagged on Fashion, Electronics, Groceries, Health & Beauty, Kids & Baby, Leisure & Sports, Home & Living and Books & Services including deal offerings like E-vouchers. 11street is also an optimised marketplace where its merchandising ecosystem, education and training programs can fully support sellers regardless of the size of their businesses. Established in Korea since 2008, 11street is now one of the top global e-commerce marketplace providers with 400,000 sellers serving over 30 million consumers worldwide. 11street also has a presence in Turkey and Indonesia, known as n11 and elevenia, respectively. For more information, please visit www.11street.my [/box]
[box type=”info” align=”” class=”” width=””]About Touch ‘n Go Sdn. Bhd
Touch ‘n Go Sdn. Bhd. (TNGSB) is owned by CIMB Group Holdings Berhad, MTD Capital Berhad and PLUS Expressways Berhad. TNGSB holds the intellectual property rights to the Touch ‘n Go system, which is the de-facto standard for contactless smartcards in Malaysia. The Touch ‘n Go electronic payment system is the biggest multi-application e-purse, specialising in providing convenience for the public for their micropayment needs. Touch ‘n Go cards can be used as a mode of payment at retail outlets and parking, as the common ticketing system at major public transportation and the one and only Electronic toll collections system. Users also enjoy the convenience to reload their Touch ‘n Go cards at more than 9,000 reload points; on the highways, Touch ‘n Go Hubs and SPOTs, petrol stations, convenience stores and appointed retail outlets and agents.[/box]
[box type=”info” align=”” class=”” width=””]About DCR Marketing
Established as a premier provider of customer loyalty and marketing programmes in Malaysia, DCR design, manage, advise and partner extensively in marketing programmes for major corporations. Offering highly competitive services in creating and developing effective and dynamic Marketing and Loyalty solutions are always its practice. [/box]


Cara Test Kebocoran Arus Elektrik Water Heater, Selamat Mandi Lepasni!

Baru-baru ini, negara dikejutkan dengan berita 3 orang adik-beradik menjadi yatim piatu dalam sekelip mata. Dipercayai, bapa mereka meninggal dunia akibat terkena renjatan elektrik sewaktu mandi mengunakan pemanas air atau water heater. Sebelum si ibu meninggal dunia, dalam usaha untuk membantu suaminya.
Hal ini, menyebabkan ramai menjadi takut untuk mandi dengan pemanas air. Jangan risau! Dengan langkah keselamatan yang betul seperti dikongsikan oleh Encik Arep Kasim, InshaAllah selamat.

Baca juga: Niat Menabung Terlerai…Duit Habis Berkarat Gara-Gara Simpan Dalam Tin Bercampur Syiling!
CARA TEST KEBOCORAN ARUS ELEKTRIK WATER HEATER, SELAMAT MANDI LEPASNI!
Bagi mana-mana rumah yang ada ada water heater, pastikan setiap minggu tekan test ELCB dekat water heater tu boleh trip atau tidak.

Kebanyakkan kes macam ni sebab ELCB tu tak berfungsi dah. So on suis, current still ada walaupun current leaking (arus bocor), sepatutnya on dia terus akan trip.

TEKAN JUGA KOTAK FIUS UTAMA RUMAH SETIAP BULAN / 2 MINGGU SEKALI

Dan jangan lupa untuk tekan ini di kotak fius utama rumah anda setiap bulan atau 2 minggu sekali. Bagi memastikan ia berfungsi dengan baik.
Ini nama dia Earth Leakage Circuit Breaker ( ELCB ). Function dia bila ada litar pintas, perkakas elektrik yang leakage current, dia akan trip.
WAJIB DIGANTI BILA TIDAK BERFUNGSI BAGI MENGELAKKAN MASALAH LAIN

Jika ia tidak berfungsi bila anda tekan, dia takkan trip atau tekan dia jadi kosong sahaja. Wajib diganti sebab boleh terbakar. Disebabkan high amp, kabel jadi panas dan akan cair sebab takda tripping. Contohnya macam dalam gambar ni.
BAGAIMANA AIR ADA ARUS ELEKTRIK?
Bagaimana air boleh ada current ? Sebab tabung air dalam water heater adalah tembaga. Air dipanaskan kat dalam tabung air tembaga tu baru keluar ke shower. Tembaga adalah bahan pengalir elektrik dan air pun sama. If current leakage dia akan jadi kes macam nilah.
VIDEO PANDUAN MENGUJI KEBOCORAN MESIN PEMANAS AIR:
Since ramai yang tanya macam mana nak test makhluk ciptaan manusia ni, so aku buat lah video simple.

https://media.siraplimau.com/2022/03/since-ramai-yang-tanya-macam-mana-nak-test-makhluk-ciptaan-manusia-ni-so-aku-buat-lah-video-simple.mp4
VIDEO PANDUAN MENGUJI ELCB DI KOTAK FIUS ELEKTRIK RUMAH:
Since ada juga yang tanya macam mana nak test ELCB kat kotak elektrik rumah elok tu ke tak.
https://media.siraplimau.com/2022/03/since-ada-juga-yang-tanya-macam-mana-nak-test-ELCB-kat-kotak-elektrik-rumah-elok-tu-ke-tak.mp4
Takziah diucapkan kepada keluarga mangsa. Diharapkan perkongsian ini, dapat dijadikan sebagai iktibar dan panduan keselamatan menggunakan barangan elektrik untuk semua.
Sumber: Twitter Arep Kasim


4 Cara Tidurkan Anak Awal Waktu. Tips Biar Mudah Lena!

Cara Tidurkan Anak Awal Waktu
Ramai ibubapa yang mengalami masalah untuk menidurkan anak lebih-lebih lagi yang sedang aktif seperti kanak-kanak yang berumur 2 hingga 4 tahun. Ada yang terpaksa berkejaran dengan anak yang enggan tidur dan tidak berhenti bermain. Puaslah memujuk tetapi mereka masih enggan tidur. Mungkin tip di bawah boleh membantu anda.
Ini adalah pengalaman saya sendiri. Anakanda Wajdi yang berumur 3 tahun adalah seorang anak yang aktif, sihat dan petah berkata-kata. Jika tiba waktu tidur, saya akan mengajaknya tidur dan biasanya memang tiada bantahan.

Bila anak banyak main siang hari, susah mahu tidur. Ada yang sampai jam 2-3 pagi, mata masih terbeliak lagi. Ikut cara tidurkan anak awal waktu ini. Apakah tipnya?
Foto Kredit: thesleepingminds.com

1. Biar anak main puas-puas dahulu
Beri anak masa yang secukupnya untuk dia bermain. Hanya kita yang tahu bila waktu yang sesuai untuk dia berhenti dan tidur. Menghalang anak daripada bermain hanya akan membuatkan anak resah. Bermain adalah fitrahnya. Kadangkala dengan bermain sebentar, akan membuatkan dia letih dan lebih mudah untuk tidur.

2. Buat rumah senyap-sunyi
Hentikan segala aktiviti yang boleh menggangunya tidur buat seketika seperti menutup televisyen. Jangan pula paksa anak tidur, sementelahan ibu-bapa masih lagi menonton televisyen di ruang tamu. Teman anak naik ke bilik, tepuk belakang hingga dia tertidur.
3. Lampu bilik tidur yang malap
Menyediakan bilik tidur yang baik dan selesa untuk anak. Suasana bilik tidur yang suram dan tidak terang akan membantunya untuk tidur. Jika anak takut gelap, usah pula buka lampu kalimantang. Bila terang-benderang, lagi susah anak mahu tidur.
4. Temankan anak
Saya faham, ramai ibu-bapa yang bekerja dan penat mahu melayan anak. Jangan selfish sangat sehinggakan anak mahu tidur, dibiarkan sendiri. Ambil peluang untuk menyanyi dan bercerita tentang kisah yang menarik minat anak. Ketika anak sudah berada di tempat tidurnya, baringlah di sebelah nyanyikan untuknya beberapa lagu dan cerita yang baik.
Pengalaman Saya: Cerita Si Putih
Inilah yang membuatkan Wajdi suka hendak tidur. Kerana Si Putih!
Siapakah Si Putih? Si Putih adalah karekter yang saya wujudkan di dalam penceritaan saya. Biasanya saya akan baring di sebelah Wajdi dan akan menyanyi beberapa buah lagu kanak-kanak yang disukai nya dan kemudian bercerita.
Si Putih adalah seekor kucing yang sangat baik. Cerita ini telah banyak membantu saya untuk membantu Wajdi menjadi anak yang baik di sekolah, di rumah dan di mana sahaja. Si Putih adalah karektor kucing yang suka pergi ke sekolah dan mempunyai ramai kawan.
Bagaimana saya mengaitkan karektor Si Putih dengan Wajdi dan kehidupannya. Contoh mudah adalah begini.
Jika hari itu Wajdi didapati tidak mahu berkongsi barang dengan abang-abangnya mahupaun kawan-kawan, maka saya akan selitkan kisah berkongsi di dalam penceritaan saya. Seperti:
“…….Si Putih mempunyai sebiji kereta berwarna merah. Dia sangat menyukai keretanya itu. Pada suatu hari, abangnya, Si Tompok ingin meminjam kereta Si Putih.
” Putih…boleh tak saya meminjam kereta awak? ” Si Putih seekor kucing yang baik hati dan tidak lokek.
” Boleh, apa salahnya. Kita main sama-sama ya!”
Di sinilah saya menyelitkan nasihat untuk Wajdi. Dia pasti akan terleka di samping sebelum itu terhibur dengan pelbagai bunyi lucu dari saya. Biasanya saya akan mengakhiri cerita saya dengan bacaan Al-Fatihah, Ayatul Kursi, 3 Qul dan surah Taha ayat satu hingga 5 untuk melembutkan hatinya..
Tip ini mungkin dapat membantu anda menyelesaiakan masalah anak yang tidak mahu atau susah tidur. Moga disayangi Allah sentiasa.
Jika anak masih ada masalah untuk tidur sendiri, baca tips pisahkan anak dari tempat tidur.
Selamat mencuba!


Dengan 7 Rutin Ini, Bayi Pasti Akan Tidur Awal & Tak Berjaga Malam

“Allah, mengantuknya! Dah nak masuk subuh tak tidur-tidur lagi si Qaseh ni. Sudah beberapa hari aku tak cukup tidur sebab Qaseh merengek dan berjaga, dahlah pukul 6.30 kena gerak ke ofis pulak. Rasa nak patah pinggang dengan tangan dari tadi dukung Qaseh. Pantang letak, mesti terjaga dan menangis. Risau betul dengan si Qaseh ni!”
Siapa tak susah hati jika bayi sukar tidur setiap malam. Pantang ada bunyi sikit, mesti terjaga dan menangis sampai pagi. Kalau senang pujuk dan tidur semula okaylah lagi. Ini tidak, buatlah apa sahaja, menangis sahaja. Waktu tidur bayi dan ibu masing-masing terganggu kerana berjaga hingga ke pagi.
Foto Kredit: tatticool.eu

Kenapa Bayi Sukar Tidur & Berjaga Malam?
Bayi baru lahir biasanya memerlukan masa untuk ‘adjust’ masa semula mengikut siang dan malam yang normal. Ini kerana, keadaan semasa di dalam rahim adalah berbeza daripada di dunia sebenar.
Namun, setelah beberapa bulan, anda pasti risau apabila bayi masih tak dapat tidur awal dan berjaga malam. Ini merisaukan ibu bapa, lebih-lebih lagi apabila cuti berpantang hampir habis dan akan mula masuk kerja.

Biasanya bayi berjaga pada waktu malam kerana kurang sihat, diaper rash, ekzema, lapar, tumbuh gigi, dan inginkan belaian ibunya setiap masa. Tambah lagi bayi yang menyusu dengan kerap, akan bangun kerana lapar. Apabila lambat menyusu, bayi akan menangis dan meragam.

Jadi, apa yang boleh dilakukan untuk memastikan bayi tidak lagi berjaga sepanjang malam?
Foto Kredit: zena.cz
7 Cara Tidurkan Bayi Dengan Mudah, Agar Lena & Tak Berjaga Malam
Berikut adalah cara tidurkan bayi yang boleh anda praktikkan supaya kualiti tidur mereka lebih terjamin. Maka, dapatlah mereka tidur lebih awal, lena, dan tidaklah merengek sepanjang malam.
1. Banyakkan aktiviti pada waktu siang
Tidak perlu aktiviti berat memadai dengan meluangkan banyak masa dengan bayi dengan mengajaknya berbual, menyanyi dan bermain agar bayi kurang tidur waktu siang.
Jadi apabila kurang tidur waktu siang, maka bayi akan tidur dengan lena pada waktu malam.
Foto Kredit: pleaseandcarrots.com
2. Lakukan rutin yang konsisten sebelum tidur
Latihkan anak membuat rutin yang sama sebelum tidur misalnya mendengar muzik, membaca buku dan memeluknya.
Jadi setiap kali anda membuat rutin itu, anak dapat mengenal pasti yang ia hampir dengan waktu tidurnya.
Foto Kredit: popsugar.com
3.Bagi masa anak tenang
Jangan paksa anak terus tidur sebaik meletakkannya di atas katil.
Jika anak menangis sambil mencari posisi tidur yang selesa, tepuk perlahan-lahan sehingga anak lena dengan sendirinya.
Foto Kredit: qsota.com
4. Jadikan puting sebagai alternatif
Seboleh-bolehnya, memang anda ingin mengelakkan puting kosong daripada diberikan kepada bayi.
Tetapi, jika tiada jalan lain yang boleh dilakukan untuk menenangkan anak yang merengek pada waktu malam, berikan puting kerana ia mampu memberi ketenangan pada anak.
Tapi, cepat cabut puting tersebut apabila anak tertidur supaya dia tidak begitu terbiasa dengannya.
Foto Kredit: univision.com
5. Aura tidur dalam pencahayaan suram
Setiap kali masuk tidur, gelapkan sedikit pencahayaan dalam bilik.
Secara automatik, bayi akan tahu itu waktu tidurnya. Ini akan memudahkan lagi bayi untuk tidur sebaik diletakkan atas katil.
Cara tidurkan bayi dalam lampu suram ini juga memberi impak kepada kualiti tidur bayi.
Foto Kredit: ebay.com
6. Suasana dalam bilik tidur konsisten
Pastikan suasana dalam bilik tidur sama sebelum bayi tidur dan bangun.
Jika bayi terjaga pada tengah malam, bayi mudah panik dan apabila melihat persekitaran yang biasa dilihat, bayi akan mudah kembali lena.
Foto Kredit: babble.com
7. Elak berkongsi katil dengan bayi
Salah satu cara tidurkan bayi yang paling berkesan adalah mengelakkannya terganggu dengan bunyi bising.
Jika ingin bayi berdekatan dengan anda, letakkan bayi dalam ‘crib’ dan letakkannya dalam bilik anda.
Dengan ini, mudah untuk anda pantau waktu tidurnya.
Anda juga boleh menggunakan ‘bedside crib’ yang boleh disambungkan terus pada katil anda.
Bayi cepat terjaga jika anda tidur sekatil dengannya. / Foto Kredit: 114118hr.com
Meskipun masih kecil,
…penting melatih bayi mengikut rutin yang sama.
Dengan melakukan cara tidurkan bayi seperti di atas, apabila sudah terbiasa, bayi akan mudah tidur.
Selain itu, bayi kurang terjaga pada tengah malam dan berjaya mendapatkan tidur yang berkualiti.


Cara Tingkatkan Daya Perhatian Anak, Anak Lebih Fokus Belajar!

“Sofia~ Mari sini belajar dekat ibu. Tak mahu lari-lari macam tu, meh sini sayang~”
Anak kecil memberikan daya tumpuan ketika belajar terutamanya, memang sekejap tak mampu nak fokus lama-lama. Banyak-banyaklah bersabar wahai ibu bapa. Inilah cabaran yang perlu dihadapi dan tanggungjawab yang perlu digalas.

Justeru itu, mari ikuti panduan yang dikongsikan oleh Puan Hanis Athirah Rusli untuk anak tingkatkan daya perhatian sewaktu memberikan mereka tugasan.
Baca juga: Anak Lelaki Pun Layak Menangis…Bunuh Diri Usia 14 Tahun, Anak Pendam Perasaan Tak Tunjuk Sisi Lemah

CARA TINGKATKAN DAYA PERHATIAN ANAK, ANAK LEBIH FOKUS BELAJAR!

Tak lama pun keupayaan anak untuk memberikan perhatian. Sebab fokus anak kecil ni tak lama seperti kita yang dewasa ni. Lagi kecik usianya, lagi singkat tumpuannya.
CARA TINGKATKAN DAYA PERHATIAN ANAK
1. Berada di paras mata mereka semasa bercakap.
Amat penting mata ibu bapa dan anak di paras yang sama ketika berkomunikasi. Ini untuk membantu mesej yang diberikan lebih sampai.
2. Arahan yang diberikan ringkas dan mudah untuk anak faham.
Jangan berikan arahan yang panjang-panjang. Anak masih belum faham, ‘kamus’ bahasa mereka masih sedikit lagi.
3. Mulakan dari tugasan yang mudah sebelum ke tugasan yang lebih mencabar.
Tugasan diberikan perlu secara berperingkat, mulakan dengan yang mudah dahulu. Jangan terlalu nak anak bijak cepat. Ambil lah masa wahai ibu bapa. Mereka akan bijak juga nanti dengan ajaran ibu bapa yang betul dan tidak memberi tekanan.
4. Berikan waktu rehat selama 5 minit bagi setiap aktiviti atau tugas.
Penting ya berikan masa rehat pendek ketika belajar. Kalau orang dewasa pun perlukan rehat ketika bekerja inikan pula anak kecil. Betul tak?
5. Buat aktiviti apa perkara yang mereka minat dan dalam kemampuan mereka.
Apabila ibu bapa ‘hidangkan’ aktiviti pembelajaran yang anak gemari, mereka akan lebih memberi fokus. Secara tak langsung, dapat meningkatkan pengetahuan si kecil dengan cepat.

6. Jauhkan anak dari gangguan sekeliling.
Banyak jenis gangguan antaranya ialah gadjet, makanan atau menonton kartun. Bukan tak boleh berikan mereka semua itu, tetapi ibu bapa perlu tegas dan pandai berhelah dengan mereka.
7. Berikan motivasi dan sokongan kepada anak.
Kalau anak dah tunjuk untuk memberontak tu, jangan dimarahkan pula. Beri kata-kata sokongan atau tipu helah dengan imbuhan yang baik. Contohnya, “Kalau harini adik dapat baca ABC, esok mak bawa adik pergi keluar berjalan.”
8. Mulakan sesuatu aktiviti dalam tempoh masa yang singkat dan tambah masa secara berperingkat.
Jangan terus beri waktu yang lama ketika beraktiviti dengan anak buat pertama kali. Bagi mereka masa untuk sesuaikan diri dulu dengan tempoh yang singkat.
Dekat sini pula saya kongsikan formula atau cara pengiraan anggaran attention span kanak-kanak mengikut umur mereka. Semakin kecil usia anak, semakin singkat attention span mereka.

Paling penting, kita perlu sentiasa membantu anak-anak untuk meningkatkan tahap fokus mereka dengan cara yang menarik dan menyeronokkan agar tidak rasa tertekan insyaAllah.
Sumber: Facebook Hanis Athirah Rusli


Bimbang Bila Panggil Nama, Anak Tak Pandang & Eye Contact Tiada, Bertenang Buat Ini Dulu!

Apabila anak-anak tidak membuat eye contact sewaktu bercakap, kebarangkalian timbul rasa risau kepada ibu bapa sudah pasti ada. Hal ini kerana, ia merupakan salah satu tanda yang didiagnosis oleh doktor sebagai autism atau speech delay.
Melalui perkongsian OT Puan Siti ‘Aisyah Rozalli, kanak-kanak autism tidak boleh dipaksa untuk membuat eye contact. Jom baca lebih lanjut untuk mengetahui sebabnya dan cara meningkatkan eye contact si manja.

Baca juga: Kategori & Saiz Makanan Ibu Bapa Kena Peka, Elak Anak Bawah 4 Tahun Berisiko Tercekik
EYE CONTACT TIADA DIAGNOS ANAK AUTISM & SPEECH DELAY

EYE CONTACT & AUTISM (& speech delay).

Biasanya kalau kita ada anak autism, antara perkara paling biasa kita nampak adalah kurangnya eye contact diberikan oleh anak tersebut. Dan ramai juga anak-anak yang doktor diagnos sebagai speech delay pun kurang eye contact ni. Sampai ramai sangat parents yang jadi risau.
“Macam mana nak minta anak beri eye contact?”
“Anak saya bagi eye contact 1-2 saat je, lepas tu tak nak dah”
Jadi, memang perlu ke kita minta anak beri eye contact ni? Adakah eye contact ni priority bila kita nak buat intervensi, atau bila kita nak berkomunikasi dengan anak?
Kalau ikutkan beberapa pakar dalam bidang autism, anak-anak autism ni kita tak boleh paksa eye contactnya. Sebab ianya akan buat kita:

Buang masa pada satu kemahiran mikro sehingga kita tak perasan keperluan kita melatih dia dalam kemahiran-kemahiran lain.
Stress sebab anak-anak autism, memang ramai yang sukar berikan eye contact, tapi sebenarnya mereka melihat secara peripheral. Maksudnya, mereka tengok kita, tapi tak direct dekat mata.

KUNCI KANAK-KANAK TERLIBAT DENGAN SEKELILING ADALAH PENGLIBATAN SOSIAL
Jadi, kenapa ramai Occupational Therapist concern tentang anak-anak yang tiada eye contact? Sebabnya…semasa kita merangsang anak untuk berikan eye contact, kita sebenarnya sedang merangsang sesuatu yang lebih besar iaitu ENGAGEMENT atau penglibatan.
Penglibatan sosial atau social engagement/participation adalah antara kunci kepada bagaimana seseorang kanak-kanak itu mahu terlibat dengan orang sekitarnya. Kita selalu dengar orang kata anak-anak autism ni suka berada dalam dunianya sendiri.
FAKTA EYE CONTACT ANDA PERLU TAHU!
Jadi, bila kita nak melihat kepada eye contact, lihat ini:
1. Eye contact tak boleh dipaksa. JANGAN pegang pipi, paksa pandang. Itu semua BIG NO. Ingat: kita nak anak sendiri yang rasa mereka perlu pandang. This is innate motivation. Motivasi dalaman untuk berkomunikasi.
2. Eye contact, walaupun 1-2 saat dalam keadaan yang kondusif untuk rangsang 2-way communication adalah sangat sangat penting dan crucial dalam perkembangan komunikasi anak.
3. Eye contact BUKAN MATLAMAT UTAMA, tapi eye contact boleh galakkan ENGAGEMENT dan jadi tanda keinginan anak untuk berinteraksi dengan lebih aktif.
4. Eye contact yang baik, akan beri peluang lebih mudah untuk anak-anak belajar:

mimik wajah: kerut kening, pandangan mata
meniru pergerakan mulut semasa bercakap: biasanya, bila anak sudah pandang mata, akan mudah untuk anak gerakkan mata melihat bahagian mulut

5. Eye contact nampak simple, tapi ramai anak-anak yang ada masalah dengan 2-way communication struggle dengan eye contact.
6. Eye contact akan trigger satu benda penting yang kita panggil sebagai “joint attention” atau perhatian bersama. Joint attention adalah kemahiran yang sangat penting untuk kita latih pada anak-anak yang ada speech delay, dan anak-anak yang ada autism.
CARA-CARA MENINGKATKAN EYE CONTACT

1. SEMASA MAKAN
Bayi berumur sekurang-kurangnya 5-8 bulan, dapatkan perhatian bayi dahulu dan angkat sudu ke garisan penglihatan antara mata anda dan bayi. Hadiahkan pertemuan mata semasa anda menghalakan sudu ke dalam mulut.
Kanak-kanak prasekolah pula, tunggu mata anda bertemu sebelum berkongsi makanan atau menyerahkan cawan mereka.
2. SEMASA BERMAIN
Anda boleh menggunakan permainan untuk membantu anak anda meningkatkan hubungan mata dan terdapat banyak cara untuk melakukannya. Antranya gunakan senyuman, ketawa, peluk, buat muka dan bunyi lucu dan sebagainya.
3. SEMASA BERBUAL
Apabila anda ingin menarik perhatian anak untuk berbual, sebutkan namanya dan tunggu sehingga dia memandang anda. Jika dia tidak memandang anda kerana memegang mainan di tangannya, perlahan-lahan letakkan tangan anda di atasnya untuk mengalihkan fokusnya. Kemudian panggil namanya semula dan tunggu dia mendongak ke arah anda.
Jika anak anda bercakap secara lisan, anda boleh menggalakkan hubungan mata semasa berbual. Ajar anak anda untuk melihat mata orang apabila bertanya dan memberikan jawapan.
4. SEMASA ANAK MEMINTA SESUATU
Apabila anak anda meminta mainan atau makanan kepada anda, tunggu untuk bertentang mata sebelum menyerahkan apa yang anak anda inginkan.
Sumber: Facebook Siti ‘Aisyah Rozalli / Behavior Place


5 Cara Tingkatkan Selera Makan Anak Ibu Ayah Boleh Cuba, Berkesan!

CARA TINGKATKAN SELERA MAKAN ANAK
Pasti ramai dalam kalangan ibu bapa yang bimbang sekiranya anak tak cukup makan dan lebih memilih untuk mengambil jajan berbanding makanan sihat. Seperti mana kita tahu, kanak-kanak pandai bertindak balas terhadap perasaan lapar dan kenyang mereka.

Penting untuk ibu bapa percaya dan tahu selera makan anak supaya dapat menambah selera mereka. Berikut kami kongsikan 5 cara tingkatkan selera makan si anak. Tak perlu risau dan pasti menjadi!
Baca juga: 8 Persediaan Penting Ibu Ayah Kena Check Sebelum Anak Masuk Tahun 1

5 CARA TINGKATKAN SELERA MAKAN ANAK IBU AYAH BOLEH CUBA
1. PUJUK ANAK & BERI GANJARAN

Ibu bapa memainkan peranan penting dalam memujuk anak untuk makan. Antara caranya adalah ibu bapa boleh memujuk anak makan dengan memberi ganjaran sekiranya makanan yang dihidangkan habis.
Bentuk ganjaran yang boleh diberikan kepada anak seperti hadiah, makanan kegemaran dan juga beberapa jenis tetapi mengikut had yang ditetapkan.
2. PELBAGAIKAN JENIS MAKANAN

Pelbagaikan jenis makanan supaya dapat menambah citarasa anak. Seperti mana kita tahu, kanak-kanak lebih tertarik dengan makanan bergoreng, ibu bapa boleh menyediakan makanan bergoreng secara sihat dengan menggunakan air fryer.
Antara menu boleh dijadikan penambah selera anak adalah bebola nasi kentang, jejari ayam goreng, jejari kentang dan pelbagai lagi. Setiap hari satu menu baharu untuk si anak, pasti mereka teruja dan suka!
3. TAMBAH VITAMIN

Vitamin boleh menambah tenaga anak, menjadikan mereka lebih bertenaga, kuat makan dan meningkatkan sistem imunisasi dalam badan. Selain vitamic C berbentuk pil, ibu bapa juga boleh cuba memberi vitamin C buah-buahan dan sayur-sayuran kepada anak.
4. HIAS MAKANAN ANAK

Hias makanan anak dengan kartun yang diminati supaya ia boleh menarik minat anak untuk makan. Ibu-ibu boleh cuba menghias bekalan anak ke sekolah dan pasti anak dan rakan-rakan teruja melihatnya. Selain dihiasi dengan kartun, boleh juga cuba membuat bentuk muka orang menggunkan roti, mi, dan bihun.
5. JANGAN MARAH & BUAT ANAK STRES

Memang tak dinafikan agak stres apabila anak tidak mahu makan kerana si ibu sudah tentunya cuba memberikan yang terbaik untuk anak. Walau bagaimanapun, ibu dinasihatkan untuk tidak memahari anak tetapi cuba untuk memahami apa yang diinginkan oleh mereka.
Memahari anak kerana tak mahu makan tidak menyelesaikan masalah kerana mereka pastinya akan lebih kecewa jika dipaksa makan makanan yang tidak diminati.
Diharapkan lima cara kami kongsikan di atas dapat membantu ibu di luar sana yang buntu kerana anak tidak mahu makan. Semoga selera anak semakin bertambah!


7 Cara & Tips Agar Anak Suka Makan Sayur & Buah

Bagi anak-anak, mungkin sayuran adalah makanan yang sangat dibenci. Tidak perlu jauh-jauh, tanya pada diri sendiri, “Masa aku kecik dulu, kenapa aku tak suka makan sayur eh?”.
Padahal dalam sayuran mengandung berbagai vitamin maupun gizi yang mampu memberikan nutrisi tubuh. Anak-anak pada umumnya lebih menyukai makanan yang manis ataupun masin. Bagi orang tua, mereka perlu melatih buah hatinya untuk makan sayur sejak bayi demi memenuhi nutrisi dalam tubuh bayi yang masih pada tahap berkembang fizikalnya, mahupun psikologi.

Ibu bapa kadang-kadang kurang memberi perhatian pentingnya sayur bagi anak, dan hanya menuruti kemahuan anak meskipun tidak suka dengan sayur dengan alasan terlalu sayang kepada buah hatinya. Dengan kurangnya pengambilan sayuran pada anak, maka akan membuat kesihatan anak sering terjejas. Makanan segera mahupun daging juga makanan berprotein tinggi lainnya akan membuat kesihatan anak tidak optimum. Pengambilan lemak yang berlebihan tanpa diimbangi sayuran dan buah-buahan juga akan membuat anak mengalami obesiti dan kegemukan.
Beberapa tips agar anak suka dengan sayur:

Seronoknya kalau dapat tanam & makan sayur sendiri macam di kampung

1. Biasakan untuk ikut makan sayur bersama anak
Agar anak mahu makan sayur, sebagai orang tua anda juga harus suka dengan sayuran. Berikan contoh dan terapkan kebiasaan meyukai sayuran kepada buah hati anda. Makan sayuran bersamanya. Ciptakan aktiviti makan sayur yang menyenangkan dan mengasyikkan sehingga buah hati anda tertarik untuk ikut makan sayur.
Pujuk & gunakan kata-kata yang lembut
2. Hindarkan menghukum anak yang tidak mahu makan sayur
Untuk buah hati Anda yang tidak suka dengan sayur, meski telah dipaksa. Jangan sekali-kali menghukumnya kerana hal ini menjadi trauma baginya dan boleh juga menghilangkan seleranya terhadap sayur sepenuhnya. Jika buah hati Anda makan sayuran, puji dan tunjukan sikap positif. Jadikannya suatu kebiasaan bukan paksaan, hukuman, ataupun hal lainnya.
Kalau begini, hari-hari makan sayur
3. Kreatifkan olahan sayur
Dalam mengolah sayuran, anda harus kreatif dalam menciptakan rasa sayur yang enak, lazat dan lebih sedap dari daging ataupun makan berprotein lainnya. Jika Anda memasak sayuran untuk buah hati anda, usahakan mengganti menu sayuran setiap hari sehingga anak tidak bosan dengan sayur. Usahakan pula untuk memberikan makanan atau lauk sampingan selain sayur sehingga anak merasa suka, tenang serta menikmati ketika harus makan sayuran.
Campurkan buah bersama sayur
4. Gantikan menu sayur dengan buah-buahan
Sayuran bukan hanya sumber nutrisi saja, tetapi buah-buahan adalah makanan dari tumbuhan yang memiliki nutrisi penting seperti sayuran. Bagi anak yang sama sekali tidak suka dengan sayur, Anda boleh memberikannya buah-buahan.
Makanan tambahan baik untuk tumbesaran kanak-kanak
5. Berikan anak ‘supplement’ dan ‘vitamin’
‘Supplement’ biasa menjadi langkah terakhir yang dilakukan orang tua agar buah hati suka dengan sayuran. Jika semua cara telah dilakukan anak tetap tidak suka dengan sayur, suplemen boleh diberikan untuk memenuhi keperluan nutrisi dalam tubuh. Perlu ingat, suplemen yang berlebihan dan berkepanjangan juga akan berakibat buruk bagi kesihatan anak. Usahakan sebisa mungkin mengajak anak untuk makan sayur secara langsung tanpa suplemen.

6. Taburi dengan keju
Kalau mahu nampak ‘western’, sesekali boleh gunakan ‘cheese’. Jika anak anda menggemari keju,cara ini boleh diaplikasikan..Anda boleh campurkan sayur seperti salad dan tomato di dalam burger keju anak anda. Tidak perlu keju yang mahal-mahal, yang murah juga banyak dijual di pasaraya.
7. Lembutkan sayuran
Anda boleh cuba pelbagaikan kaedah masakan sayur..contohnya buat cucur sayuran bercampur pelbagai inti seperti ayam, sosej dan sebagainya. Bubur atau pun jus juga bagus agar anak anda boleh menikmatinya..


15 Cara Mendidik Anak Solat. Tips & Panduan Mudah!

Cara Mendidik Anak Solat
Salah satu cara dalam membentuk aqidah anak adalah dengan mengajar mereka melakukan ibadah, dan salah satu ibadah yang utama adalah solat yang merupakan rukun islam yang kedua. Solat adalah salah satu cara untuk mendekatkan diri dengan Allah, maka sekiranya ia di ajarkan kepada anak sejak kecil, maka ikatan anak dengan Allah akan menjadi sebati dalam diri mereka. Dan kesan hubungan dengan Allah ini akan memberi impak yang besar buat anak anak kita.
Rasulullah SAW juga pernah bersabda, “Tidaklah seorang anak yang tumbuh dengan dipenuhi ibadah kepada Allah sampai dia mati, melainkan Allah akan memberikannya pahala sembilan puluh sembilan orang yang terpercaya”, diriwayatkan oleh ath-Thabrani dari Abu Umamah RA [1].

Maka, di bawah adalah beberapa tips dan panduan bagaimana mendidik anak bersolat dan boleh di lakukan sejak anak itu masih bayi. Tips di bawah mampu di praktikkan oleh setiap ibu bapa walaupun ibubapa keduanya bekerja. Ambillah setiap peluang yang ada untuk mempraktikan sebanyak mungking tips yang ada di bawah.
Ajar anak hormati azan

1. Dekatkan anak dengan laungan Azan
Apabila mendengar azan di TV, biarkan ia disiarkan di TV dan ajarkan anak cara menyahut azan. Begitu juga jika di luar rumah atau di dalam kereta, berhenti berbual atau apa saja aktiviti ketika itu dan sahutlah azan. Ini dapat menjadi contoh untuk anak-anak dan mengajar mereka azan dan juga cara mnghormati dan menyahut azan. Jika berkesempatan, boleh ceritakan pada anak sejarah azan, kenapa ada azan dan kisah Bilal bin Rabah.

Baca doa lepas azan, biar anak tengok
2. Ajarkan anak doa selepas azan
Bacakan doa selepas azan dan ajak anak untuk ikut atau meng-amiin kan doa itu. Jika di amalkan selalu, 5 kali sehari, 7 kali seminggu, sampai sebulan insyaAllah anak pun sudah boleh membacanya sendiri. Jangan lupa amalkannya di rumah ataupun di luar ataupun di dalam kereta. Ambil peluang di mana saja ketika mendengar azan.
Ajar anak jadi imam pada adik-beradik lain
3. Didik solat sejak bayi
Jika anda mempunyai anak kecil, setiap kali solat, bawa sekali anak dalam solat dengan cara mendukung anak (rujuk cara dukung anak dalam solat). Ini boleh dilakukan oleh ibu ataupun bapa. Jika di lakukan setiap kali di awal waktu solat, anak kecil itu akan sentiasa bersedia setiap kali masuk waktu solat.
Sekiranya anak sudah sedikit besar dan tidak mampu untuk didukung lagi, letakkan anak di sebelah kita bersolat seperti di dalam ‘playpen’ supaya anak dapat melihat kita bersolat. Kebanyakan situasi, anak-anak akan tenang apabila berada bersama kita ketika solat. In Shaa Allah, dipermudahkan.
Tidak perlu tunggu hingga 10 tahun, baru kita terhegeh-hegeh mahu mengajarkan dan menunjukka cara mendidik anak solat. Mulakan dari usia bayi lagi.
Lihat bagaimana anak berwudu’
4. Ajarkan anak wudhu’
Jangan lepas tangan, biarkan tanggunjawab pada guru di sekolah tunjukkan cara wudhu’. Semak juga cara bagaimana anak ambil wudu’.
Ajarkan anak mengambil wudhu’ dengan betul. Tampalkan cara mengambil wudhu’ bergambar di setiap bilik air supaya mudah anak mengikutinya. Setiap kali selepas azan, terus suruh anak anak ambil wudhu’.  Cara mendidik anak solat bermula dengan wudhu’. Bila wudhu’ sempurna, barulah solat juga sempurna.
(Cara ambil wudhu’ boleh didpati di muka belakang Muqaddam).
Baca Al-Quran pada anak
5. Dengarkan anak bacaan dalam solat
Solat bersama anak dan kuatkan sedikit bacaan dalam solat supaya anak dapat mendengar dan mengikut. Pada masa yang sama anak akan menghafal bacaan dalam solat dan secara tak langsung menghafal surah-surah lazim.
Suami ajak anak lelaki ke masjid
6. Solat bersama atau berjemaah
Cuba untuk solat bersama sama pada setiap waktu, bangun awal untuk sama sama solat Subuh sebelum keluar bekerja atau menghantar anak ke tadika atau sekolah. Solat berjemaah dan kenalkan aturan saf. Jika ayah bekerja, bolehlah solat bersebelahan dengan ibu. Jika tidak ke surau atau masjid, apabila hujung minggu, ambil peluang untuk berjemaah bersama-sama.
7. Ajarkan anak berwirid
Bacakan wirid supaya anak dapat mendengarnya dengan jelas. Lama-kelamaan anak juga turut hafal kerana 5 kali sehari diperdengarkan wirid yang sama. Di waktu waktu terluang, bacakan maksud wirid tersebut.
Mohon pada Allah agar anak berjaya dunia akhirat
8. Bacakan doa untuk anak
Selepas berwirid, bacakan doa dalam Bahasa Melayu yang ‘special’ untuk setiap anak, biar mereka mendengar doa itu. Selitkan juga doa syukur kerana mendapat anak yang baik seperti mereka (sebutkan nama anak sekali dalam doa) yang rajin solat, rajin belajar, rajin menolong ibu dan ayah.
Isikan pengharapan kita di dalam doa itu kepdaa Allah dan biarkan anak anak mendengar doa tersebut. Cuba lihat reaksi mereka. Cara ini mampu melembutkan hati anak anak.
Bersalaman, hormati adik-beradik yang lebih tua
9. Bersalaman selepas solat
Bersalaman selepas solat di iringi dengan ciuman dan pelukan kasih sayang. Cara ini dapat mengalirkan ikatan yang kuat antara ibubapa dan anak. Peluk rapat-rapat ahli keluarga kita.
Walaupun anak kecil tidak tahu apa-apa, mereka akan rasakan aura kegembiraan itu jika bersalaman satu keluarga. Bukan sahaja satu cara mendidik anak solat, bersalaman dapat mengeratkan lagi hubungan kekeluargaan.
10. Beri mereka pujian
Puji mereka setiap kali selepas solat. Puji sikap mereka yang tekun, solat dengan baik, tidak joget-joget dan bermain-main. Beritahu mereka yang kita bangga dan bersyukur mendapat anak seperti mereka.
11. Tazkirah
Jika berkesempatan, selitkan sessi tentang perkara mengenai solat setiap kali selepas solat. Seperti rukun solat, apa faedah solat, sejarah solat Nabi Muhammad dan Isra’ Mikraj. Anggaplah ia sessi tazkirah bersama anak, boleh di amalkan seminggu sekali atau setiap kali selepas solat Magrib. Cara mendidik anak solat yang sebegini selalu lebih berkesan, dan melekat dalam minda anak.
Tegur anak apabila buat kesilapan
12. Tegur kesilapan solat anak
Setiap kali solat, jika tepandang silap anak, tegur mereka selepas sesi berdoa. Tetapi jangan lupa untuk mulakan dengan pujian setiap kali ingin tegur kesilapan anak. Beginilah cara mendidik anak solat yang anak suka. Ibu bapa tidak marah, malah beri pujian pula.
13. Ajak anak ke masjid atau surau
Jika berdekatan rumah ada masjid, sila ke masjid. Jika tiada ,ke surau sahaja. Ini adalah antara cara yang paling efektif. Bila selalu ke masjid dan solat, mereka dapat praktis dan lihat bagaimana orang lain solat sambil ikut imam.
Kadang-kadang, anak kecil hanya tahu bermain sahaja di masjid atau surat. Biarkan sahaja mereka, asalkan tidak membuat bising yang keterlaluan. Inilah satu cara mendekatkan mereka dengan rumah Allah, dalam salah satu cara mendidik anak solat secara halus. Walaupun tidak faham, lama-kelamaan, dia akan memahaminya sendiri.
14. Belikan telekung dan songkok/kopiah yang anak suka
Ingat lagi zaman dulu-dulu, ramai ibu sanggup mengait buah kopiah anak sendiri? Siap ada nama lagi. Itu adalah salah satu cara agar anak rajin pakai kopiah dan mengerjakan sembahyang. Nampak jelas kesungguhan orang-orang lama dalam usaha mengajarkan cara mendidik anak solat, sebelum mereka tahu apa-apa tentang solat.
Sekiranya ada anak perempuan, ajak dia ‘shopping’ sama-sama dan belikan telekung yang dia berkenan. Semoga usaha mendidik anak solat akan jadi lebih mudah jika anak ada pakaian kegemaran mereka sendiri.
15. Amalkan doa surah Ibrahim ayat 40
Dalam usaha dan cara mendidik anak solat, amalkan doa dari Surah Ibrahim ayat 40 setiap kali selepas solat dan sebelum tidur iaitu dihembuskan di umbun2 mereka. Bacakan supaya anak dapat mendengar sama dan ajak anak membaca doa itu bersama, lama kelamaan mereka dapat menghafal doa itu.
(40) رَبِّ اجْعَلْنِى مُقِيمَ الصَّلوةِ وَمِن ذُرِّيَتِى رَبَّنَا وَتَقَبَّلْ دُعَآءِ
Maksudnya: Wahai Tuhanku! Jadikanlah daku orang yang mendirikan sembahyang dan demikianlah juga zuriat keturunanku. Wahai Tuhan kami, perkenankanlah doa permohonanku.
Didiklah anak tentang solat bermula dengan solat 5 waktu , dan kemudiannya barulah solat-solat sunat berjemaah seperti solat hari raya dan sebagainya. Jangan nanti anak anak hanya tahu solat Hari Raya sahaja, tetapi tidak tahu solat 5 waktu dan solat Jumaat. Terlalu banyak perkara yang boleh kita lakukan untuk mendekatkan anak dengan solat.
Pukul anak jika tidak solat?
Menurut Mufti Negeri Sembilan, pukul ialah satu konsep balasan kepada kesalahan yang dilakukan oleh anak. Sehubungan dengan itu, kita harus mendenda anak sekiranya mereka cuai atau melakukan kesalahan. Berdasarkan ini, Islam mengharuskan kita memukul atau merotan anak sekiranya mereka meninggalkan solat ketika berumur sepuluh tahun. Pada usia ini ada antara anak kita yang telah mencapai umur baligh atau hampir baligh iaitu usia taklif. Akan tetapi apa yang diharuskan itu mestilah satu perkara yang munasabah.
Dalam usaha mengajar dan menunjukkan cara mendidik anak solat, selain ibu bapa, para guru juga diharuskan mendenda atau merotan anak muridnya yang cuai atau melakukan kesalahan. Walau bagaimana pun janganlah terlalu mudah untuk mengenakan denda atau rotan tanpa cuba memperbaiki atau memperbetulkannya terlebih dahulu dengan pelbagai cara yang lain seperti nasihat.
Perkara ini penting dilakukan bagi tujuan menanamkan perasaan pada anak bahawa denda atau rotan itu bertujuan untuk menghentikan mereka daripada melakukan kesalahan berulang-kali untuk kepentingan diri mereka sendiri. Lantaran, Islam lebih menggalakkan kita berlemah-lembut dalam menyampaikan ilmu kepada anak-anak agar matlamat mendidik anak-anak tersebut tercapai dan tidak menganggu perkembangan psikologi mereka.
Harapan kami
Usaha mengajar dan cara mendidik anak solat bermula dari kecil. Tempoh umur 1-10 tahun ialah masa yang kritikal. Pada usia kecil, kita kena terapkan betapa pentingnya solat dalam diri anak kita.
Andainya tidak semua tips di atas mampu kita lakukan, lakukan sedikit yang termampu. In Shaa Allah, Allah akan membantu yang selebihnya. Dan ingatlah bahawa apa yang anda ajarkan adalah untuk bekalan mereka dan bekalan kita semua.
Semoga bermanfaat.
[1] Di ambil dari Prophetic Parenting, Dr. Muhammad Nur Abdul Hafizh Suwaid page 353.


Anak Mudah Menangis Tanda Kurang Percaya Diri. Ini 7 Cara Atasinya

“Si Naila ni asyik nak merengek je, lagi-lagi bila ada yang tegur dia. Dahlah asyik nak berkepit dengan kita. Kenapalah susah sangat nak suruh dia main sendiri.”
Salah satu sebab anak kecil sukar berdikari dan mudah menangis adalah kerana mereka kurang percaya diri. Ada yang tak mahu bersosial, tak selesa bila bersendiri, dan asyik merengek ketika bermain dengan anak lain.

Selain “I love you,” ada banyak lagi ucapan yang perlu mereka dengarkan daripada kita setiap hari untuk membina keyakinan diri.
Bina Keyakinan Diri Anak Dengan 7 Ayat Ini
1. “Kamu sangat hebat kerana…”
Kenapa ianya efektif:

Siapa lagi yang akan membina keyakinan diri anak kecil kalau bukan ibu bapa sendiri? Tapi, jangan sekadar mengatakan “Pandainya…” kerana anak-anak mungkin akan menjadi terlalu achievement oriented atau sukar menerima kegagalan.

Cara yang terbaik untuk memuji anak adalah dengan menjelaskan mengapa sesuatu yang mereka lakukan adalah baik. Contohnya apabila mereka cuba memakai baju sendiri (walaupun tidak berjaya memakai dengan betul). Elak daripada terlalu fokus kepada hasilnya, tetapi kepada proses dan sikap mereka.
Foto Kredit: praxisvita.de
2.“Mama sayangkan kamu walaupun ada masanya kita bergaduh.”
Kenapa ianya efektif:
Anak kecil perlu tahu bahawa kita mengambil berat tentang mereka termasuklah ketika kita tidak bersetuju dengan mereka. Dengan menidakkan keinginan mereka tidak bermaksud kita membenci mereka.
Jika mereka faham konsep ini, akan timbulnya perasaan yakin diri, jujur, dan rasa seronok untuk berkongsi sebarang masalah dengan kita walaupun ketika semakin meningkat usia nanti.
Percayalah, anak-anak juga tak pernah rasa letih diberitahu betapa kasihnya kita terhadap mereka.
Foto Kredit: parenting.com
3. “Mama dan Papa rasa bangga dengan kamu.”
Kenapa ianya efektif:
Setiap anak mahu membanggakan ibu bapa mereka. Tidak kiralah dalam hal yang kita anggap remeh seperti memakan sayur, ketahuilah bahawa mereka mungkin telah mengerahkan tenaga, mengatasi rasa takut, dan berusaha berlipat kali ganda untuk mencapainya.
Apabila kita menghargai sekecil-kecil usaha mereka, mereka akan cenderung untuk menunjukkan kemajuan, walaupun sedikit demi sedikit.
Foto Kredit: kukuriku.ru
4. “Terima kasih, sayang.”
Kenapa ianya efektif:
Sekalipun si kecil tidak mengucapkan terima kasih untuk semua perkara yang kita lakukan untuk mereka, ayat ‘terima kasih’ yang kita ucapkan berulangkali kepada mereka ini akan menjadi contoh dan tabiat baik untuk mereka ikuti.
Secara automatiknya, anak-anak juga akan merasakan setiap perbuatan mereka dihargai dan sekaligus mendorong mereka untuk turut menghargai.

5. “Abang / kakak / adik tu sayangkan kamu sangat-sangat!”
Kenapa ianya efektif:
Apabila timbulnya pergaduhan adik-beradik, mungkin salah seorang akan bermasam muka apabila ditegur oleh ibu bapa. Ada masanya, mungkin kita tak perasan sikap kita ‘memenangkan’ salah satu pihak tanpa bertujuan berbuat demikian.
Tak kiralah sekerap mana mereka ‘berperang’ setiap hari, setiap anak tentu tidak suka dibandingkan dengan adik-beradik yang lain. Malah, ia boleh menyebabkan mereka berasa rendah diri dan cemburu terhadap satu sama lain. Sebagai ibu bapa, kita boleh menjadi ‘orang tengah’ dengan membantu mereka mengekspresikan kasih sayang dan menangkis persaingan yang tidak sihat antara mereka.
Foto Kredit: laprensa.hn
6. “Mari kita cuba bersama.”
Kenapa ianya efektif:
Anak-anak yang kurang konfiden selalunya lebih gemarkan rutin. Mereka sukar mencuba perkara baru dan tidak mahu mengambil risiko kerana takut ditertawakan.
Dengan menunjukkan cara yang betul atau mengajak mereka melakukan sesuatu bersama-sama, mereka akan cuba menangani perasaan ini sedikit demi sedikit.
Foto Kredit: mommynearest.com
7. “Ini tugas kamu untuk hari ini…”
Kenapa ianya efektif:
Tahukah anda, sebenarnya anak seawal usia 2 tahun boleh dilatih untuk melakukan kerja rumah yang mudah seperti memasukkan baju ke dalam bakul kotor.
Apabila dididik sejak kecil, anak-anak akan mempunyai rasa tanggungjawab. Malah, ia menunjukkan bahawa kita meletakkan kepercayaan kepada mereka untuk melakukan sesuatu tugas. Kajian juga membuktikan bahawa anak yang melakukan kerja rumah sejak kecil akan lebih berjaya dalam hidup dan kerjaya.
Foto Kredit: goodhousekeeping.com
Jangan Lupa Menjadi Pendengar Terbaik!
Akhir kata, jangan lupa pula untuk mendengarkan apa yang mereka ingin luahkan kepada kita sebagai ibu bapa. Komunikasi 2 hala amat penting untuk membuat mereka sentiasa berasa selamat dan yakin diri.
Oleh itu, layanilah cerita mereka dan jawablah pertanyaan mereka walaupun ia kedengaran seperti tak masuk akal!


10 Tips Mengatasi Anak Cerewet Makan (Picky Eaters)

Tips Mengatasi Anak Cerewet Makan
Ibu mana yang tidak susah hati jika anak tidak mahu makan? Mungkin anak anda tergolong dalam kategori “picky eaters” iaitu anak yang sangat cerewet dan memilih makanan tertentu.
Sebelum ini, kami juga pernah menulis tentang tips menghadapi anak susah makan. Entri kali ini ada sedikit kelainan. Anda tidak perlu risau lagi, dengan mencuba ’10 Cara-cara Dan Tips Mengatasi Anak Cerewet Makan (Picky Eaters)”, In Shaa Allah dapat memberi sedikit idea.

Jom baca tips-tips di bawah:
Beri makanan ‘favourite’ anak

1. Hormati selera anak

Jika anak anda tidak lapar, jangan memaksa mereka untuk makan. Jangan merasuah (dengan berjanji untuk beri ‘jajan’ dan sebagainya) atau memaksa anak anda untuk makan makanan yang tertentu. Ini mungkin hanya akan mengeruhkan lagi keadaan. Di samping itu, anak anda mungkin merasakan waktu makan adalah sesuatu yang ‘menakutkan’.Hidangkan dalam kuantiti yang sedikit sahaja untuk anak anda bagi mengelakkan mereka merasa ‘terpaksa’ makan.
Elakkan makanan ‘fast food’
2. Kekalkan rutin harian
Sediakan makana pada masa yang sama setiap hari. Sediakan jus atau susu dengan makanan, dan tawarkan air dia antara “meal” dan “snack”. Terlalu memberikan jus atau susu sepanjang hari juga salah satu sebab kenapa anank anda kurang selera makan.
Cuba beri makan sayur
3. Hati-hati dengan makanan baru
Kanak-kanak kecil seringkali menyentuh atau merasa makanan baru, dan mungkin meluahkan semula.Anak anda mungkin perlu menyentuh atau merasa makanan tersebut berulang kali sebelum dia mengambil gigitan pertama.Galakkan anak anda dengan bercakap tentang warna makanan, bentuk, aroma dan tekstur.Hidangkan makanan yang baru bersama-sama dengan makanan kegemaran mereka.
Pizza tidak elok untuk tumbesaran kanak-kanak
4. Jadikan makan itu sesuatu yang menyeronokkan
Sesekali mahu makan ‘western food’, hidangkan brokoli dan sayuran lain dengan sos kegemaran mereka.Potong atau bentukkan makanan dengan pelbagai bentuk yang menarik.Tak salah jika anda sediakan makanan sarapan pagi sebagai makan malam anak anda.Itu lebih baik berbanding langsung tidak makan.Hidangkan pelbagai jenis makanan yang berwarna terang untuk menarik minat mereka, kerana dengan pelbagai warna makanan yang di hidang nampak sangat menyelerakan.Disini pentingnya memainkan warna dalam makanan.
Kalau ada tanah, boleh tanam sayur sendiri
5. Ajak anak bantu beli makanan
Minta anak anda untuk membantu anda memilih buah-buahan, sayur-sayuran dan lain-lain makanan yang sihat apabila anda membeli barang-barang dapur. Jangan beli apa-apa yang anda tidak mahu anak anda makan. Di rumah, galakkan anak anda untuk membantu anda membasuh sayuran, mengacau adunan atau menyediakan meja makan.
Kalau mahu anak minum susu, ibu-bapa kena minum juga
6. Jadi “Role Model”
Anak umpama kain putih.Kita sebagai ibu bapalah yang mencorakkannya. Jika kita tunjukkan contoh makan makanan yang sihat dah tentu anak-anak pun akan ikut sama. Susu itu bagus untuk kesihatan. Contohnya, kalau mahu anak minum susu, ibu-bapa kena minum susu juga.
Hias cantik-cantik
7. Kreatif
Kanak-kanak sukakan makanan yang cantik. Sedap itu perkara nombor dua. Sesekali, cuba hidangkan makanan dalam tujuh warna pelangi dan dihias seperti dimasak chef terkemuka.Setiap ibu adalah chef istimewa untuk keluarga tersayang. Kreatif dalam mencipta resepi yang buat anak suka.
Elakkan makan depan TV
8. Tutup TV
Sama seperti cara mengelakkan anak melekat depan TV, cara yang mudah untuk anak menghabiskan makanan ialah dengan utup televisyen atau apa-apa sahaja yang boleh menggangu tumpuan anak anda untuk makan.Ini akan membantu anak anda untuk fokus terhadap makanan.Selain daripada itu, iklan-iklan di televisyen juga boleh mempengaruhi anak-anak untuk makanmakanan tinggi kandungan gula berbanding makan makanan yang berkhasiat.
Kotakan apa yang kita janjikan pada anak
9. Jangan beri janji manis
Jangan menjanjikan pencuci mulut atau makanan ringan sebagai hadiah.Ini mungkin hanya meningkatkan keinginan anak anda untuk makan makanan yang manis-manis.Anda boleh menyediakan pencuci mulut 1-2 kali seminggu atau anda boleh gantikan dengan makanan yang lebih berkhasiat seperti buah-buahan, “yogurt” dan sebagainya.
Cakap dengan lembut, bukan paksaan
10. Jangan bagi pilihan pada anak
Menyediakan hidangan yang berasingan untuk anak anda selepas dia menolak makanan asal mungkin menggalakkan lagi anak anda menjadi “picky eaters”.Galakkan anak anda untuk berada di meja makan untuk waktu makan yang di tetapkan walaupun dia tidak makan. Teruskan untuk menyediakan pilihan makanan yang sihat sehingga menjadi kebiasaan kepada anak-anak.
Semoga tips-tips ini bermanfaat untuk para ibu bapa di luar sana.


7 Cara Meningkatkan Keyakinan Diri Anak-anak. Biar Confidence Tinggi!

Keyakinan diri secara umumnya boleh ditafsirkan sebagai kemampuan individu untuk mempercayai dan yakin di atas kemampuan diri sendiri untuk melakukan sesuatu perkara. Ianya tidak bergantung kepada penampilan diri atau perwatakan sahaja, dari segi pemahaman dan pergaulan juga melibatkan keyakinan diri.
Meningkatkan keyakinan diri
Seseorang yang mempunyai keyakinan diri tidak mengharapkan penerimaan orang lain. Mereka tidak akan ambil peduli tentang suara-suara sinis di belakangnya, malahan mereka akan sedaya upaya untuk merebut peluang yang ada dan memanfaatkannya.

Terdapat banyak cara atau kaedah yang boleh di lakukan untuk meningkatkan keyakinan diri anak anda yang boleh ibu bapa praktikkan di bawah. Ikuti tips, petua dan cara dibawah untuk tentang ‘Increase Confidence in Child’ untuk kebaikan kita bersama.
Berikan ‘full attention’ pada anak-anak

1. Beri perhatian & kasih sayang
Adalah amat penting bagi sesebuah keluarga hidup dalam suasana yang harmoni dan penuh kasih sayang. Walaupun setiap keluarga berbeza dari segi latar belakang dan budaya, aspek kasih sayang perlu wujud dan menjadi keutamaan. Kanak -kanak perlu tahu bahawa kasih sayang yang di terima tidak bersyarat dan tidak bergantung kepada kesalahan ataupun kesilapan yang mereka lakukan. Sering terjadi di dalam sebuah keluarga, wujud keadaan di mana salah seorang anak berasa mereka kurang atau tidak disayangi oleh ibu bapa dan ahli keluarga yang lain, mereka meletakkan kegagalan pencapaian mereka sebagai penyebab mengapa mereka tidak disayangi.

Di samping itu juga, ada yang merasakan diri dipinggirkan kerana kurang menyerlah dari segi kebolehan dan bakat berbanding adik beradik yang lain. Dalam situasi ini, kanak-kanak perlu diyakinkan bahawa kasih sayang yang diterima tidak bergantung kepada pencapaian atau kegagalan mereka. Mereka perlu tahu bahawa setiap anak mempunyai kelebihan dan kekurangan masing-masing. Kasih sayang sayang yang tidak berbelah bagi dari ibu bapa dan ahli keluarga dapat membantu anak-anak yakin terhadap diri sendiri dan berasa mereka dilindungi.
Layan anak sama rata
2. Jangan membandingkan anak-anak
Layanan dan perhatian diberikan, kasih sayang, kehendak dituruti, pasti si anak mengetahui sama ada mereka disayangi lebih ataupun kurang daripada adik-beradik yang lain.
Perbezaan layanan dan perhatian pastinya amat melukakan hati anak-anak kerana diperlakukan sebegitu oleh ibu bapa sendiri. Hal ini akan membuatkan mereka lebih tiada keyakinan diri, malahan mereka akan cuba melakukan sesuatu yang boleh menarik perhatian ibu bapa, malangnya setiap tindakan dilakukan si anak sering dianggap tidak betul dan akan menyalahkan mereka sekiranya berlaku sesuatu tidak diingini.
Ibu bapa perlu bijak melihat dan mengenal pasti potensi yang ada dalam diri setiap anak dan harus memainkan peranan dalam membantu menyerlahkan potensi mereka.
BIla anak cakap sesuatu, berikan perhatian
3. Jadilah pendengar yang setia
Anak-anak kecil sewaktu tumbesarannya amat aktif. Di usia inilah mereka banyak bercakap dan bertanya.Dalam kajian mengatakan kanak-kanak akan bertanya 20 soalan sehari secara berulang kepada ibu bapanya.
Walaupun sibuk dengan tugasan seharian, ibu bapa haruslah bijak untuk mencuri masa bagi berbicara selain mendengar masalah anak-anak.Ketika anak sedang meluahkan perasaannya, berilah “respons” walaupun hanya mengangguk faham, berkata ‘ya’. Berhenti buat sebarang kerja dan berilah masa untuk mereka berbicara, dan “eye contact” adalah penting bagi menandakan yang ada sedang menjadi pendengar yang setia untuk anak-anak.
Latih anak berdikari
4. Latih anak untuk memikul tanggungjawab
Kaedah melatih anak-anak dengan latihan berterusan merupakan kaedah yang disarankan oleh Rasulullah s.a.w. Anak kita memang cemerlang tetapi perlu dilatih secara praktikal dan berterusan, antara contohnya seperti menyidai dan melipat pakaian, membasuh pinggan, mengemas rumah dan pelbagai lagi tugasan yang dapat dipraktikkan kepada anak-anak.
Dengan cara ini, anak dapat merasakan bahawa dia mampu melakukan tugasan sendiri sekaligus dapat membanggakan kedua ibu bapanya dan meningkatkan lagi keyakinan didalam diri anak.
Foto Kredit: popsugar.com
5. Memberi pujian kepada anak
Kanak-kanak juga mempunyai perasaan. Kata-kata pujian seperti “tahniah”, “syabas”, “bijak” dan seumpama dengannya dapat menambah keyakinan diri anak anda. Ini akan menggalakkan lagi mereka untuk lebih berusaha melakukan yang terbaik. Kerana pujian dan penghargaan itu satu kepentingan dalam setiap apa saja kebaikan yang kita lakukan.
Comot tidak mengapa, janji mereka gembira
6. Hasilkan aktiviti baru
Bawalah anak anda untuk melibatkan diri mereka dengan aktiviti dan program anjuran luar. Sebagai contoh, hantar anak anda untuk memasuki kelas teater, pertandingan mewarna, pertandingan menyayi atau apa sahaja bagi membolehkan mereka melibatkan diri dan bergaul dengan orang luar, sekaligus dapat mengeratkan silaturrahim dan mendapat kenalan baru.
Apabila mereka sudah mempunyai hobi baru pasti mereka akan berasa seronok dan teruja. Perasaan ini dapat memberikan keyakinan diri anak anda tambahan pula apabila mereka dapat berinteraksi dengan orang yang mempunyai hobi yang sama.
Doa untuk kesejahteraan ibu-bapa kita dan anak-anak
7. Doa untuk anak-anak
Kalau mahu anak berjaya, doa ibu-bapa itu penting. Jika nampak mereka selalu dalam keadaan teragak-agak dan tidak tahu mahu buat apa, ajar secara terus. Itu jika anak-anak berada di hadapan mata.
Jika tidak, panjatkan doa pada Allah agar menjaga anak-anak dan keluarga kita. Kepada Allah juga kita berserah segalanya.
Semoga dengan perkongsian ini dapat membantu anak anda meningkatkan lagi keyakinan diri mereka.


7 Tips Pemakanan Sihat Untuk Kanak-kanak

Tips Pemakanan Sihat
Kanak-kanak yang montel sering dianggap comel oleh segelintir masyarakat. Tanpa kita sedari, kanak-kanak yang montel ini telah membentuk satu generasi gemuk dan berpenyakit.
Secara asasnya, pendidikan pemakanan dibentuk oleh ibu bapa. Segala aspek bermula daripada pemilihan makanan, tabiat, cara makan dan jenis makanan dibentuk dan ditunjukkan oleh ibu bapa. Oleh itu, ibu bapa perlulah memainkan peranan dalam menentukan gaya pemakanan yang sihat kepada anak-anak mereka. Sebelum ketahui tips pemakanan sihat ini, ibu-bapa juga mesti tahu makanan yang perlu dijauhkan dari kanak-kanak.

Banyakkan makan buah-buahan tempatan
1. Seimbangkan makanan

Anak-anak perlu diajar untuk makan secara sederhana bagi semua jenis kumpulan makanan seperti karbohidrat,protein dan lemak. Bagi buah-buahan dan sayur-sayuran pula perlu diambil dalam kuantiti yang banyak. Pengambilan lemak yang terlalu banyak daripada makanan boleh menjadi penyebab obesiti. Ini berbahaya kepada anak-anak kita. Pengambilan karbohidrat seperti nasi dan mee amat disarankan untuk memastikan anak-anak secukupnya agar mereka mendapat bekalan tenaga yang mencukupi.

Walau bagaimana pun, anak-anak perlu diajar untuk makan secara sederhana bagi semua jenis kumpulan makanan seperti karbohidrat,protein dan lemak. Bagi buah-buahan dan sayur-sayuran pula perlu diambil dalam kuantiti yang banyak. Pengambilan lemak yang terlalu banyak daripada makanan boleh menjadi penyebab obesiti. Ini berbahaya kepada anak-anak kita.
Jauhi makanan segera
2. Hindarkan ‘jajan’ atau makanan ringan
Makanan ringan mengandungi perisa dan pewarna yang dapat memikat selera anak-anak untuk dimakan secara berlebihan. Pengambilan makanan ringan seperti snek, gula-gula dan seumpamanya boleh menyebabkan anak-anak enggan mengambil makanan yang berkhasiat. Kita sebagai ibu bapa perlu megawal pemakanan anak-anak kerana makanan sebegini boleh menjejaskan kesihatan dan pertumbuhan anak-anak.
Minum susu adalah lebih berkhasiat
3. Banyakkan minum air masak
Anak-anak perlu dididik minum air putih antara enam hingga lapan gelas sehari. Ia penting untuk fungsi fisiologi tubuh serta dapat mengawal suhu badan dan dapat mengeluarkan toksik yang berlebihan dalam badan. Kanak- kanak amat mudah mengalami dehidrasi berbanding golongan dewasa. Oleh kerana itu, selain membeinya makanan yang berkhasiat, ibu bapa perlu menggalakkan anak-anak mereka minum lebih air putih berbanding minuman-minuman lain.
Sudah bersarapan, baru ada tenaga!
4. Wajibkan sarapan pagi
Setiap pagi, pastikan anak anda mengambil sarapan. Sarapan penting diambil kerana ia merupakan sumber bekalan tenaga agar tumpuan anak-anak terhadap aktiviti seharian tidak terjejas.
Jangan ajar anak minum air gas
5. Sekat minuman berkarbonat
Jangan biasakan dengan air bergula di kedai seperti Coke, Pepsi, F&N dan lain-lain. Jika sudah terbiasa, susah untuk mengubah tabiat mereka.
Minuman berkarbonat mengandungi kandungan gula yang tinggi dan ianya tidak sesuai untuk anak-anak. Gula yang tinggi boleh menyebabkan mereka menjadi hiperaktif dan tidak dapat memberi tumpuan terhadap sesuatu dengan sebaik mungkin.
Selain itu juga, minuman berkarbonat turut mengandungi bahan tambahan, pewarna dan perisa yang boleh menyukarkan proses perkumuhan buah pinggang. Pengambilan meminum minuman berkarbonat yang berterusan akan mengundang kegagalan buah pinggang berfungsi kepada anak-anak kita.
Biarkan mereka ‘explore’ dunia luar
6. Tingkatkan aktiviti fizikal
Sebagai ibu bapa, kita seharusnya menggalakkan anak-anak bermain di luar rumah seperti bermain di taman permainan. Secara tidak langsung, mereka dapat mengurangkan aktiviti fizikal yang memerlukan hanya berada di dalam rumah dengan permainan video atau menonton televisyen sambil makan.
Kalau ada tanah, tanam sayur sendiri
7. Bijak dalam membeli makanan
Pengendalian yang bijak dalam membeli bahan makanan untuk seisi rumah dapat megawal gaya pemakanan anak-anak. Jika kita sebagai ibu bapa tidak membeli makanan yang tidak berkhasiat, maka anak anda tidak anak mengambil makanan berkenaan. Selain itu, setiap kali membeli-belah perlulah membaca label makanan yang dibeli. Pastikan ia rendah kalori, kurang gula dan lemak.
Kini, tiada lagi masalah bila menghadapi anak cerewet makan. Selamat berjaya!